AMSS: Saobraćaj jutros usporen i otežan zbog snega\n► AMSS: Saobraćaj jutros usporen i otežan zbog snega\nNa putevima u Srbiji saobraćaj je jutros usporen i otežan zbog loših vremenskih prilika i snega, kojeg u nižim predelima ima do pet, a u višim i do 10 centimetara, saopštio je Auto-moto savez Srbije (AMSS).\nUpotreba zimske opreme obavezna je na svim putevima u Srbiji, podseća AMSS, i savetuje poseban oprez u vožnji preko planinskih prevoja zbog pojačanog vetra, koji stvara manje snežne nanose zbog čega kolovoz može biti sužen.\nZbog toga je, kako je navedeno, važno da vozači na put krenu sa dobrim zimskim gumama na vozilu koje imaju najmanju dubinu šare četiri milimetara.\nDodaje se da se kao posledica oscilacija u temperaturama pored odrona, javljaju i oštećenja na kolovozu koja u velikoj meri mogu ugroziti bezbednost.\nPrema podacima Uprave granične policije, na graničnim prelazima, na putničkim terminalima zadržavanja su do 30 minuta, a prema poslednjim informacijama dobijenih od JP "Putevi Srbije" nema zadržavanja na naplatnim stanicama.\nAMSS: Pojačan saobraćaj, oprez zbog leda\nVozače na putevima u Srbiji danas očekuje pojačan intenzitet saobraćaja, a moguća poledica i magla dodatno otežavaju uslove za vožnju, saopštio je Auto-moto savez Srbije (AMSS).\nUmeren intenzitet saobraćaja na svim putevima\nNedelja po pravilu donosi umeren intenzitet saobraćaja a vozače širom zemlje i dalje očekuju zimski uslovi vožnje, iako su mnogi glavni putni pravci očišćeni od snega, saopštio je...\nOpasnost od leda i poledice na putu, prohodnost puteva bolja\nZbog prestanka padavina, porasta dnevnih temperatura, i intervencije putara bolja je prohodnost državnih puteva u odnosu na prethodne dane, ali su uslovi i dalje zimski, saopštio je Auto-moto...\nProglašenje šampionau auto-moto i karting sportu održano je večeras u organizaciji Auto-moto saveza Srbije (AMSS), u saradnji sa Sportskim auto i karting savezom Srbije (SAKSS) i Moto savezom...\nFajnenšl tajms: Putin jača veze sa Srbijom u borbi za uticaj sa Zapadom\nRuski predsednik Vladimir Putin iskoristiće posetu Srbiji da istakne bliske veze dve zemlje, dok se pogoršavaju odnosi Beograda sa zapadnom Evropom, ocenjuje Fajnenšl tajms (Financial Times).\nVučić za Tass: Srbija je pouzdan partner Rusiji\nSrpski predsednik Aleksandar Vučić izjavio je uoči posete ruskog predsednika Vladimira Putina Beogradu da je Srbija pouzdan partner Rusiji i da se čvrsto drži svojih obećanja.\nRTK: Johanes Han sutra u Prištini sa Haradinajem\nEvropski komesar za proširenje i susedsku politiku Johanes Han boraviće sutra u jednodnevnoj poseti Kosovu, prenela je Radio televizija Kosova (RTK).\nZavršena protestna šetnja povodom godišnjice ubistva Olivera Ivanovića\nProtestna šetnja povodom godišnjice ubistva lidera Građanske inicijative "Sloboda, demokratija, pravda" Olivera Ivanovića završena je uz zvuke pesme "Vostani Serbie" nešto posle 20 časova ispred Hrama svetog Save gde su građani na ulazu ostavili sveće, jer im nije bilo dozvoljeno da uđu.\nApelacioni sud oslobodio optužene za paljenje američke ambasade\nApelacioni sud u Beogradu oslobodio je pravosnažnom presudom sedmoricu optuženih da su posle protesta "Kosovo je Srbija" zbog proglašenja nezavisnosti Kosova 2008. godine, u Beogradu gađali zgradu američke ambasade kamenicama, bakljama i drugim predmetima i izazvali požar.\nPočinju protestne šetnje protiv vlasti Aleksandra Vučića i u Prokuplju\nProtest protiv vlasti Aleksandra Vučića biće organizovan u subotu 19. januara u 18 časova u Prokuplju pod pod nazivom "Šetnja za ljudsko dostojanstvo", najavio je jedan od organizaora Slavko Sretković.\nLuštaku se pred Specijalnim tužilaštvom u Hagu branio ćutanjem\nBivši komandant Oslobodilačke vojske Kosova za zonu Drenice Sami Luštaku branio se danas pred Specijalnim tužilaštvom u Hagu ćutanjem, javili su prištinski mediji sa lica mesta.\nLokalni front stigao u Beograd: Ubistvom Olivera Ivanovića ubili su državu\nPredstavnik Lokalnog fronta Vladan Slavković, koji je sa aktivistima te organizacije pešačio od Kraljeva do Beograda gde će učestvovati na protestu povodom godišnjice ubistva Olivera Ivanovića, izjavio je danas da bi njihov put i podrška gradjana koju su dobili trebalo da izvrše pritisak da se država vrati gradjanima.\nLavrov doputovao u posetu Beogradu\nMinistar spoljnih poslova Srbije Ivica Dačić dočekao je večeras na beogradskom aerodromu "Nikola Tesla" šefa ruske diplomatije Sergeja Lavrova.\nOdržan pomen u Kosovskoj Mitrovici na mestu ubistva Olivera Ivanovića\nIspred prostorija Građanske incijative "Sloboda, demokratija, pravda" (GI SDP) u Kosovskoj Mitrovici gde je na današnji dan prošle godine ubijen lider te stranke Oliver Ivanović danas su zapalili sveće i položili cveće članovi porodice, stranačke kolege, sugrađani i prijatelji.Funkcionerka GI SDP Ksenija Božović je zatražila da se pronađu i adekvatno kazne ubice Olivera Ivanović.


Ostalo - Estetska\nNano Perfector - novi nehirurški lifting\nDa bi se postiglo adekvatno zatezanje kože, koja se pod silom gravitacije vidno opušta, najpre u predelu brade, neophodno je da se ojača tonus kože i mišića. Najnovije dostignuće sve aktuelnije nanotehnologije stiglo je u vidu Nano Perfektora, aparata za nehirurški fejs-lifting, čijim se dejstvom na licu postižu efekti kojima se potire dejstvo sila gravitacije.\nNauka iza Nano_Perfector tehnologije\nNaučni program koji je u osnovi Nano Perfectora razvijen je na Institutu za molekularnu biologiju Univerziteta u Londonu, početkom devedesetih godina prošlog veka, pod rukovodstvom slavom ovenčanog Gerija Poloka, koautora pejsmejkera.\nOpširnije: Nano Perfector - novi nehirurški lifting\nKiseonik + hijaluron + vitamini- intraceuticals tretman\nPuno je tretmana koje "koristi Madona". Ovo je tretman koji Madona STVARNO koristi, a možete ga dobiti i kod nas, kod dr Ivane Filipović Marković.\nOpširnije: Kiseonik + hijaluron + vitamini- intraceuticals tretman\n3D MezoNiti - zatezanje kože razgradivim nitima\nEstetska medicina stalno traga na neoperativnim načinima zatezanja kože, uključujući i provlačenjem raznih niti u nju: od zlatnih, do polipropilenskih.\nSada su tu nove, biorazgradive niti, koje nakon apsorbovanja ostavljaju za sobom novi kolagen i podmlađenu kožu.\nOpširnije: 3D MezoNiti - zatezanje kože razgradivim nitima\nVISIA OTKRIVA TANANE TAJNE NA VAŠOJ KOŽI\nProgram 3D podmlađivanja bez hirurgije\nCO2 izbeljuje tamne podočnjake\nKarboksiterapija - podočnjaci, strije i celulit mogu se smanjiti\nPodmlađivanje faktorima rasta (GF)\nO2 + Hijaluron = nova formula blistavog izgleda!\nPodmlađivanje vlastitom plazmom\nŠTA TREBA DA ZNATE O DERMA-ROLERIMA\n10 antiage stvari koje zaista deluju\nDermaroler sa faktorima rasta\nPodmlađivanje bez promene ličnog opisa\nFaktori starenja i rešenja


REAKCIJA Tvrde da je direktorica KCUS-a prekršila Hipokratovu zakletvu\nSebija Izetbegović: Optužbe na njen račun\nSocijaldemokratska partija BiH danas je u saopćenju za javnost pozvala direktoricu Kliničkog centra Univerziteta u Sarajevu Sebiju Izetbegović da podnese ostavku. Naveli su da je razlog tome što ne dozvoljava liječenje jednog djeteta u ovoj ustanovi, čime direktno krši Hipokratovu zakletvu, "za koju se nadamo da ju je nekad položila".\n- Iako su prijetnje medicinskim radnicima nedopustive, kao što je to bio slučaj prilikom prijetnji doktoru Edi Hasanbegoviću, koje ovim putem osuđujemo, ipak se ne možemo oteti utisku da su ovakve prijetnje direktan produkt višegodišnje represije i ušteda nauštrb pacijenata direktorice Izetbegović. Ušteda na osnovnim medicinskim potrepštinama na KCUS-u traje već godinama, što je dovelo do toga da medicinski radnici ove ustanove postanu svojevrsna meta nezadovoljnih pacijenata, koji svoje nezadovoljstvo jedino mogu iskaliti na medicinskim radnicima - saopćili su.\nIz ove stranke naglasili su da je veliki broj stručnjaka direktorica bukvalno otjerala s KCUS-a i da se često provodi mobing nad radnicima koji se ne žele povinovati vladavini direktorice u Kliničkom centru.\n- Potpuno je jasno zašto dolazi do situacija u kojima će jedino, nažalost, deblji kraj izvući medicinsko osoblje, a ne direktorica Izetbegović. Podsjećamo direktoricu Kliničkog centra Univerziteta u Sarajevu da je ova medicinska ustanova vlasništvo svih građana Federacije BiH, a nije njena privatna bolnica, u šta je pokušavaju uvjeriti njen muž Bakir i ostali čelnici SDA - saopćeno je.Nadalje, navode da "ukoliko je u direktorici ostalo zrno morala, pozivamo je da odmah dozvoli nastavak liječenja djeteta iz navedenog slučaja, a ukoliko se to ne desi, neka odmah podnese ostavku i posveti se parlamentarnom radu i tako pokuša pomoći građanima FBiH, jer je očito nesposobna da bude direktorica najveće kliničke ustanove u Bosni i Hercegovini".\nSDP Sebija Izetbegović\nSDP oštro osudio izjave Memića: Ako je ostalo morala u vama, izvinite se građanima


Dačić: Poseta Putina bilateralna stvar Srbije i Rusije\n„Poseta predsednika Ruske Fedaracije Vladimira Putina Srbiji, 16. oktobra, bilateralna je stvar Srbije i Rusije i nema nikakve veze sa našim glavnim spoljnopolitičkim ciljevima da Srbija postane članica Evropske unije“, izjavio je prvi potpredsednik Vlade Ivica Dačić.\nOn je ocenio da je ta poseta dobra i pozitivna i da će narod sa velikim oduševljenjem učesvovati na manifestacijama povodom Oslobođenja Beograda.\n“Poseta predsednika Putina Srbiji je ugovarana pre više meseci i nema veze sa aktuelnim odnosima na evrospkom kontinentu”, rekao je za RTS Dačić, koji je i ministar spoljnih poslova Srbije.\nDačić je dodao da Srbija paralelno želi da ide ka Evropskoj uniji, ali istovremeno poštujući naše nacionalne i državne interese da poštujemo naše tradicionalne prijatelje i razvijamo ekonomske, političke, kulturne i svake druge veze sa zemljama kao što je Ruska Federacija.\nKometarišući izjavu komesara EU za susedstvo i pregovore o proširenju Johanesa Hana da će Srbija, ukoliko želi da postane članica Unije, morati pažljivo da razmotri svoju odluku da ne podrži sankcije EU protiv Rusije, Dačić je rekao da kada se zatvori neko poglavlje u pristupnim pregovorima sa EU, tog momenta treba da bude usklađena naša politika sa politikom EU.


Poslao: 28 Sep 2010 17:06\nAramis da li znas zbog cega ovaj sistem nije uveden u naoruzanje? Sistem je bas dobar.\nPoslao: 28 Sep 2010 20:43\nja ne znam ali pretpostavljam, kao i sve drugo - zbog para.\nKornet ima domet, 5,5 kilometara, naravno ne može se očekivati da mu u tome bude ravan, ali 2 kilometra je ipak više od duplo manji domet. Pokazalo se u Hezbolahovoj borbi protiv izraelskih tenkova koliko je svaki kilometar bitan\nPoslao: 28 Sep 2010 21:36\nssekir75 ::ja ne znam ali pretpostavljam, kao i sve drugo - zbog para.\nJa bih rekao da je i rat igrao veliku ulogu.\nKako su mi objasnili na Partneru 09, vec u toku razvoja je bila prevazidjena, bojeva glava je probijala 600mm celika sto su smatrali nedovoljnim. Modernizovana je maljutka sa novom bojevom glavom i sistemom vodjenja i za mnogo manje para je dobijena raketa koja je na nivou Druga.\nmogli su "u hodu" da modrenizuju glavu, kao i maljutkinu...\nPoslao: 29 Sep 2010 03:07\nAkcenat je na mnogo manje para.\nPoslao: 29 Sep 2010 09:23\nZar ovo nije samo nasa verzija fagota!?\nTaj "akcenat na manje para" uvek prerasta u tvrdičluk.\nMaljutki jeste modernizovana raketa povećanjem probojnosti na 800mm+ERO, ali je startna brzina sa 110 pala na 90m/s , prosečna brzina je takođe niža, a zbog upravljanja na mlaznici smanjuje se i domet. Zbog smanjenih energetskih imanevarskih mogućnosti treba menjati kompletno uređaj za vođenje, ali bez garancije za naročiti uspeh.\nKonačno rešenje je restauracija pogonske grupe kako bi se brzina podigla na 150m/s i vreme leta na max domet smanjilo na 22s. Koliko će takva raketa da košta i da li će na kraju da ispadne skupla pita nego tepsija?\nOpet to ostaje Maljutka bez Lansirnog kontejnera, mada ipak "kofernjača" koju treba sklopiti pre dejstva, umesto samo kontejner staviti na uređaj za vođenje i ispaliti.\nDrug je mnogo naprednija tehnologija. I ako je koncepcijski sličan Fagotu, od njega može ispasti napredno sredstvo za napad odozgo što postaje imperativ u budućoj POB.\nPoslao: 29 Sep 2010 10:11\nSteta sto "Drug-a" ne pokazuju na Partner-u pa ko zeli da naruci proizvodnju ili kupi licencu.\nVerovatno ne mozemo da preprodajemo licencu za "Maljutku".\nOvaj topic je pregledan 34377 puta\nKorisnici trenutno na forumu: A.R.Chafee.Jr., amaterSRB, Bane san, cezar 35, Dorcolac, Dukelander, kayvan6079, MILO-VAN, Misirac, Panter, pein, sakota79, Srki94, stug, Toni, Vlad000, voja64, x9, yufighter, zexoni, zukara


BiH zabranila uvoz polovnih automobila starijih od 10 godina – Bankar.me\nBiH zabranila uvoz polovnih automobila starijih od 10 godina\nJune 4, 2019 AUTOMOBILIZAM, REGION, SVE VIJESTI Leave a comment\nBosna i Hercegovina zabranila je od 1. juna uvoz polovnih vozila s motorom Euro 4, pa se tako konačno može očekivati smanjenje starih zagađivača na ulicama.\nIz Uprave za indirektno oporezivanje (UINO) navode kako su građani BiH, vjerovatno upoznati o ovoj odluci, proteklih mjeseci intenzivnije uvozili polovna vozila u odnosu na raniji period.\nU prvih pet mjeseci 2019. u BiH je uvezeno 38.661 vozilo vrednosti više od 412 miliona KM, od čega je 34.269 polovnih automobila. U istom periodu prethodne godine, u BiH je uvezeno 27.256 polovnih vozila. Skoro 80 odsto registrovanih automobila u BiH je starije od deset godina, što je čini zemljom s najstarijim voznim parkom u Evropi.\nPrema novoj Odluci o najnižim tehničkim zahtjevima za novoproizvedena i korišćena vozila, objavljenoj u martu ove godine, u BiH će biti moguće uvesti polovne automobile samo ukoliko ispunjavaju standard Euro 5 te nova vozila s Euro 6 motorom. To znači kako se u BiH više neće moći uvoziti automobili stariji od otprilike deset godina.\nEuro 5 stupio je na snagu 2009. u Evropi, ali postoje i automobili proizvedeni 2010. s Euro 4 motorom.\nOdluka o najnižem standardu prilikom uvoza vozila bila je zahjtev Udruženja ovlašćenih zastupnika i trgovaca automobilima FBiH pri Privrednoj komori FBiH. Cilj ove zabrane, ističu nadležni, jeste da dopriese boljoj ispravnosti vozila, smanjenju zagađenosti, smanjenju nesreća na putevima, što će približiti BiH ispunjavanju uslova za prijem u Evropsku uniju u kontekstu smanjenja količine ugljen-dioksida u vazduhu.\nPOJMOVIpolovni automobili polovni automobili BiH\nPrevious Kome nedjelja neće biti neradna\nSljedeći Akcionarima Jugopetrola 0,97 eura po dionici


Heroji i daske koje životom zrače\nHome»Media&Reform centar»Press konferencije»Heroji i daske koje životom zrače\nBy Marta Savić 11/05/2017 Updated: 15/05/2017 Nema komentara1 Min Read\nDana Mitrovska, volonterka NURDOR-a, Katarina Kaličanin, koordinatorka projekta, Uglješa Vasić, lider tima/ Foto: M.S\nPremijera edukativno-humanitarne predstave “Heroji” je 13. maja u Narodnom pozorištu u Nišu, u 20 časova. Ona prikazuje savremenu porodicu čije dete dobija rak, kao i sve probleme velikog broja porodica na putu do izlečenja njihovog deteta.\n“Veliku ulogu u realizaciji projekta imaju deca koja su se izlečila, lekari, psiholozi, medicinske sestre sa hemato-onkološkog odeljenja, kao i Nacionalno udruženje roditelja dece obolele od raka – NURDOR, kome će biti doniran novac od prodatih ulaznica. Novac je namenjen za izgradnju i opremanje novog hemato-onkološkog odeljenja u Nišu”, kaže koordinatorka projekta Katarina Kaličanin.\nCena ulaznice je 150 dinara i može se kupiti na blagajni Narodnog pozorišta, kao i na Fejsbuk strani Tim mladih Fokus Niš.\nPredstava „Heroji“ je deo omladinskog volonterskog projekta „Daske koje životom zrače“, neformalne grupe „Tim mladih Fokus“ i Resurs centra „Proaktiv“ u okviru programa „MLADI SU ZAKON 2016“ – Ministarstva omladine i sporta.\nHUMANITARNI KANGOO FITNES FESTIVAL NURDOR i Zavod za transfuziju krvi Niš u akciji obeležavanja Svetskog dana dobrovoljnih davalaca krvi „Džedaji“ prikupljaju igračke za ugroženu decu\nHeroji humanitarna predstava NURDOR\nOkrugli sto „Dokle se stiglo sa sprovođenjem lokalnog akcionog plana za pripadnike romske zajednice u Nišu?“


Glavna novina Predloga Zakona jeste da se u prevremenu penziju ide sa 58 godina, umesto dosadašnje 53 godine starosti. Nikola Altiparmakov, fiskalni savetnik USAID, kaže da je uslov oštriji, ali da je i dalje povoljan u odnosu na okruženje.\n- Reč je o minimumu koji moramo da ispunimo. Po dosadašnjem sistemu, bilo je moguće penzionisanje i u 53. i u 65. godini života. Po ovoj razlici od 12 godina, Srbija je evropski rekorder i zato se ide na podizanje granice za raniji odlazak u penziju - kaže Altiparmakov i procenjuje da se u Srbiji, po različitim osnovama, prevremeno penzioniše oko 20 odsto penzionera.\nPo ovom osnovu, oštrije uslove imaju sve razvijenije zemlje. Za prevremeno penzionisanje u Hrvatskoj muškarci moraju da imaju 60 godina starosti, a žene 55 godina. Susedi su išli i dalje, pa su kod svakog prevremeno penzionisanog, smanjivali penziju za četiri odsto po godini staža. Ovaj nivo na zapadu još je veći i iznosi pet do šest procenata.\nPremijer Srbije Mirko Cvetković izjavio je da će Izmene zakona o penzijskom i invalidskom osiguranju, koji je Vlada prošle nedelje povukla iz skupštinske procedure, biti vraćene na usvajanje u parlament pre okončanja šeste revizije aranžmana sa MMF-om - do 2. novembra.\n- Glavni uzrok promena sistema penzijskog i invalidskog osiguranja (PIO) jeste starenje stanovništva i ekonomska situacija u zemlji. Na svakog penzionera ide 1,2 zaposlena - kaže ekonomista Goran Nikolić. Zbog nepovoljnog odnosa između broja osiguranika i penzionera i nedovoljne naplate doprinosa za PIO, deficit Republičkog fonda za PIO zahteva velika izdvajanja iz budžeta.\n- Samo ove godine iz budžeta za penzije ide oko 400 milijardi dinara. Plan Vlade je da se u narednom srednjoročnom periodu rashodi za neto penzije smanje sa 13 na deset odsto bruto domaćeg proizvoda (BDP) - kaže Nikolić.\nŽene će u penziju ići sa 60 godina starosti, a muškarci sa 65 godina, uz najmanje 15 godina staža.\nPenzije će pratiti kretanje inflacije i rast bruto društvenog proizvoda (BDP). Po aktuelnim projekcijama inflacije za narednu godinu, zarade penzionera će u januaru, aprilu i oktobru 2011. godine u proseku rasti po tri do četiri odsto.\nDanas je prosečna penzija u Srbiji 21.700 dinara, što je oko 60 odsto prosečne zarade. Suvi podaci govore da su srpski penzioneri i ovde u prednosti. Prosečna penzija u Makedoniji, Rumuniji, Češkoj i Crnoj Gori je oko 50 odsto prosečne zarade, a u Bugarskoj i Hrvatskoj oko 40 procenata.\nSvaki peti penzioner u Srbiji ima puni radni staž. Njihova prosečna penzija je oko 90 odsto od prosečne plate u zemlji ili tridesetak hiljada dinara.\nU Ministarstvu rada i socijalne politike kažu da je namera da se obezbedi dugoročna finansijska održivost penzijskog sistema, kako bi se obezbedila redovna isplata i budućnost novim penzionerima.\nU sadašnjem sistemu, kada neko ima uplaćene doprinose za 40 godina staža, to je dovoljno sredstava da prima penziju 15 godina. Činjenica je da se životni vek ljudi produžio, pa je zato potrebno da se poveća starosna granica kao jedan od uslova za starosnu penziju.\n- Za položaj penzionera, kao i zaposlenih, ključno je da se oporavi privreda, povećaju investicije i zaposlenost, bez toga reforma neće uspeti. Takođe, naplativost doprinosa mora da bude bolja i da se suzbije siva ekonomija - kaže Altiparmakov. Kontrola naplate doprinosa od septembra 2004. godine u nadležnosti Poreske uprave, koja sada predlaže da kontrolu naplate doprinosa obavljaju poslovne banke.\nPredstavnici pet sindikalnih organizacija razgovaraće danas u Vladi Srbije s premijerom Mirkom Cvetkovićem o Predlogu izmena i dopuna Zakona o penzijskom i invalidskom osiguranju pre njegovog vraćanja u skupštinsku proceduru, najavila je Ranka Savić, predsednica Asocijacije slobodnih i nezavisnih sindikata.\nOna kaže da su predstavnici sindikata juče dobili poziv da se sastanu danas u 15 časova sa premijerom Cvetkovićem u Vladi Srbije.\n- Izgleda da neke stvari moraju da se rešavaju pretnjama. Mislim da je taj sastanak samo kupovina vremena. Mi sigurno nećemo odustati od naših planova - kaže Savić.\nSindikati, prema njenim rečima, traže da se u zakon ubaci zaštitna klauzula kojom bi se obezbedile penzije, da rudari dobiju beneficirani radni staž (12=18 meseci) i da država penzioniše sve koji su na tržištu rada, imaju dve godine do penzije, a proglašeni su tehnološkim viškom.\nLjubisav Orbović, lider Saveza samostalnih sindikata, kaže da su predstavnici devetočlanog pregovaračkog tima spremni za pregovore s premijerom. On je Cvetkovićev poziv označio kao još jedan pokušaj odugovlačenja i "stvaranja magle".\n- Neozbiljno je kada u tri dana (o istoj stvari) dobijete tri različite izjave premijera i pet različitih izjava članova Vlade - kaže Orbović.\nPredsednici pet sindikalnih organizacija su juče na konferenciji za novinare najavili da će 2. novembra u 12 sati početi sa prikupljanjem potpisa za smenu Vlade Srbije, a da će na dan kada se Predlog zakona o izmenama i dopunama Zakona o penzijsko invalidskom osiguranju nađe pred poslanicima, odnosno počne sa njegovim razmatranjem, održati protest u Beogradu i Skupštini Srbije predati prikupljene potpise građana za smenu Vlade. Takođe, najavili su da će 10. novembra početi sa štrajkovima upozorenja, koji će biti organizovani po industrijskim granama i da će svakog dana štrajkovati po jedna grana. M. N.


Srpski vezista je u redove Askolija došao iz Đenove, a prethodno je bio na pozajmicama u Kjevu i Empoli. I upravo ga je dolazak u Seriju B preporodio, pošto je jedan od najbolje ocenjenih igrača u drugom rangu italijanskog fudbala, čime je zapao za oko mnogo jačim klubovima.\nInteresovanje za Ninkovića je pokazao moskovski Spartak, koji ima želju da ga dovede već u januarskom prelaznom roku, preneo je lokalni list "Korijere Adrijatiko". I to nije sve, čelnici ruskog velikana su na već nekoliko mečeva slali skaute kako bi se uverili u kvalitet njegovih igara.\nIpak, funkcioneri Askolija nisu u ovom trenutku voljni da se odreknu usluga našeg internacionalca, ali bi i to moglo da se promeni ako Spartak nastavi da insistira, posebno što se bliži i početak prelaznog toka.\nNinkovićeva cena na tržištu je 800.000 evra, ali je jasno da se italijanski klub za tu svotu novca neće odreći nekadašnjeg igrača Partizana, već će zahtevati mnogo više.


Obrazovanje – Danas Conference Center\n„Srbija je u proteklom periodu potrošila 3,5 milijarde eura na neformalno obrazovanje i prekvalifikacije“- izjavila je Gabrijela Grujić, pomoćnik ministra prosvete, nauke i tehnološkog razvoja za strateško planiranje na konferenciji Obrazovni sistem i dualno obrazovanje u Srbiji. Ona je najavila da Zakon o dualnom obrazovanju koji u ponedeljak ulazi u skupštinsku proceduru, predstavlja značajan trenutak […]\nNovi set obrazovnih zakona pre nove školske godine\nU svom uvodnom pozdravu za konferenciju “Obrazovni sistem Srbije i novi zakonski okvir”, ministar prosvete, nauke i tehnološkog razvoja Vlade Repubike Srbije Mladen Šarčević je izjavio u da su višemesečne pripreme promena svih zakonskih okvira u sistemu obrazovanja pri kraju. Prema njegovim rečima, novi zakonski okvir bi trebalo da dovede do boljih i efikasnijih rešenja. “U izradi šest […]\n1988. godine, 20 posto studenata Beogradskog Univerziteta činili su strani studenti. Bilo ih je oko 20 hiljada iz 135 zemalja sveta. U to vreme naša tadašnja država je bila dobro organizovana u tom pogledu. Postojali su zavodi za međunarodnu saradnju, studentski domovi, klub stranih studenata. Slobodan Unković, direktor Departmana za poslediplomske studije Univerziteta Singidunum, izneo je […]\nDa je više inspektora u sistemu obrazovanja u Srbiji, izgleda da bi mnoge školske ustanove bile oborene na ispitu. Kako sada stvari stoje, na skoro 200 visokoškolskih ustanova imamo svega tri republička inspektora i samim tim veliki prostor za zloupotrebe i propuste u oblasti obrazovanja u čemu privatni sektor uopšte ne prednjači u odnosu na državni. […]


Umijeće zaključivanja prodaje dostupno u online trgovini - Ezop antikvarijat\nKnjige - Ekonomija\nEzop antikvarijat > Knjige > Ekonomija > Umijeće zaključivanja prodaje\nUmijeće zaključivanja prodaje\nBrian Tracy, Autor\nUmijeće zaključivanja prodaje podučava lako savladive vještine, koje svakome mogu pomoći u preobražaju postupka prodaje u trajni uspjeh. Ova je knjiga obavezna literatura za svakog profesionalnog agenta prodaje, koji želi unaprijediti svoju karijeru i osigurati uspješnu budućnost.\nUmijeće zaključivanja prodaje puna je dokazanih tehnika, iskušanih u stvarnom okruženju.\nAutor donosi izravan uvid u psihologiju prodajnog procesa i otkriva Devet najčešćih primjedbi, na koje svaki uspješni prodavač mora imati odgovor. Podučava osnovnim vještinama, kojima ćete uvećati produktivnost, izbjegavajući Jedanaest uzročnika gubljenja vremena u procesu prodaje. Vježbes praktičnim zadacima – Vježbe inicijative, koje se nalaze na kraju svakoga poglavlja, pomoći će vam da naučenu vještinu pretvorite u stvarne rezultate.\nSve je ovdje – svladavanje otpora prema cijeni, otkrivanje neizrečenih zamjerki, pobuđivanje želje za kupnjom i prepoznavanje znakova spremnosti za kupnju – praktično znanje, metode, tehnike i strategije, koje će vašu prodaju karijeru lansirati u stratosferu.


pink.rs | SIMBOLIČNO, NA VIDOVDAN: Vučić proglašen počasnim građaninom Smederevske Palanke! Vučen: 'Teško je pobrojati šta je sve učinjeno, zahvaljujući Predsedniku i Vladi Republike Srbije'\nSIMBOLIČNO, NA VIDOVDAN: Vučić proglašen počasnim građaninom Smederevske Palanke! Vučen: 'Teško je pobrojati šta je sve učinjeno, zahvaljujući Predsedniku i Vladi Republike Srbije'\nIzvor: Pink.rs, Foto: Foto/Opština Smederevska Palanka ||\nSkupština Opštine Smederevska Palanka usvojila je predlog predsednika Opštine Nikole Vučena - Predsednik Republike Srbije Aleksandar Vučić je danas, na Vidovdan, proglašen za počasnog građanina ove podunavske opštine.\n- Pripala mi je čast da obrazložim predlog da Aleksandar Vučić, predsednik Republike Srbije, bude proglašem počasnim građaninom Smederevske Palanke. Ta je čast utoliko veća, što svi iskreni i dobronamerni žitelji naše opštine mogu jednako dobro da obrazlože ovaj predlog – jer je u Smederevskoj Palanci više nego očigledno šta je sve učinjeno za poslednjih nekoliko godina, i ko je najzaslužniji za brz i sveobuhvatan preporod naše opštine. Iz tog razloga, ono o čemu ću ja da govorim u ovom ovrazloženju nije ništa novo. To je sve dobro poznato, našim sugrađanima. Iako je Smederevska Palanka relativno mala opština, koja po svom značaju nije zavređivala da bude prioritet, naročito ako se ima u vidu minus koji je prethodna vlast ostavila u opštinskoj kasi, a i potrebu da se krene u obnovu, Aleksandar Vučić je znao da oslušne, da kao čovek i državnik oseti patnju ljudi koji ovde žive. Dosledno politici razvoja, on nije dozvolio da Palanka čeka bolje dane, nego je inicirano ubrzani razvoj našeg kraja, kako bi se opština u kojoj živimo uspešno uklopila u sveopšti društveni i ekonomski preporod Srbije, rekao je Vučen u početku obrazloženja ove odluke.\nFoto: Foto/Opština Smederevska Palanka\n- Da pođemo od onoga što je najočiglednije: izgrađeni su kilometri puteva širom opštine, od gradskih trotoara i kolovoza, seoskih oputeva, pa do velikih regionalnih saobraćajnica. Posle više od 30 godina kompletno je rekonstruisan regionalni put Smederevska Palanka – Velika Plana, ukupne vrednosti od milijardu dinara, što je podrazumevalo i obnovu glavne saobraćajnice kroz Smederevsku Palanku, od Кiseljaka do raskrsnice za Azanju i Mladenovac, u dužini od 3.4 kilometra. Asfaltirane su i uređene ulice 20. jula, Prvog srpskog ustanka, Francuska i Glavaševa. Zamenjena je i obnovljena vodovodna i kanalizaciona mreža, rekao je Vučen, pa dodao:\nU toku je velika rekonstrukcija Opšte bolnice „Stefan Visoki“. U prvoj fazi rekonstruisana je fasada, a sledi izgradnja novog hirurškog bloka i urgentnog centra, a potom i nabavka nove opreme i uređenje enterijera. Treća faza podrazumeva i rekonstrukciju banje na Palanačkom kiseljaku, što će otvoriti mogućnost razvoja zdravstvenog turizma. Aleksandar Vučić nije dozovilo da se palanačka bolnica ugasi, iako su joj takvu sudbinu očigledno namenili predstavnici bivše vlasti. Ne samo da će bolnica opstati, već će predstavljati jednu od najsavremenijih zdravstvenih ustanova u Srbiji, u koju će ubuduće rado dolaziti stručnjaci, a stanovništo naše i okolnih opština biće stručno zbrinjavano u slučaju zdravstvenih potreba, zbog kojih je do sada upućivano u druge medicinske centre, rekao je Vučen.\nInvestitori iz Južne koreje birali su između pet zemalja Evrope i između sedam gradova u Srbiji. Za manje od šest meseci u Palanci je izgrađen proizvodni pogon u industrijskoj zoni Guberaš. Vrednost investicije je 50 milona evra, a do kraja ove godine u fabrici će biti zaposleno 700 ljudi. Naredne godine, nadamo se, više od 1000. Takođe, rekonstruisana je unutrašnjost Narodnog muzeja. Vrednost radova bila je 10 miliona dinara. Osavremenjeno je zdanje u kojem se čuvaju neki od najvrednijih arheoloških i umetničkih predmeta Srbije. Uređena je zgrada arhiva u kojem je smeštena arhivska građa sa tri opštinska područja. Gradi se najsavremenije postrojenje za prečišćavanje otpadnih voda, što podrazumeva 165 kilometara vododvodne i kanalizacione mreže i izgradnju pet novih postrojenja u selima Azanja, Bačinac, Golobok i Ratari, a koja će gravitirati ka ostalim delovima opštine. Ovim velikim projektom u značajnoj meri biće smanjeno zagađenje životne sredine, posebno voda. Zahvaljujući pomoći Aleksandra Vučića i konsolidaciji opštinskog budžeta, postalo je moguće da opština investira u kulturu i obrazovanje, a posebno u brigu o najmlađima, rekao je Vučen.\n- Samo u adaptaciju centralne kuhinje Predškolske ustanove uloženo je 44 miliona dinara. Mogli bi smo nadalje još mnogo da nabrajamo, jer je zaista mnogo učinjeno i urađeno zahvaljujući energiji i posvećenosti Aleksandra Vučića. Međutim, ono što predstavlja najznačajniji povod za ovaj predlog ne može se izraziti brojkama. Reč je o spremnosti čoveka, koji obavlja najodgovorniju državničku funkciju, da se udubi i razume probleme ljudi u jednoj maloj, lokalnoj sredini. Radi se o istinskom čovekoljublju, koju prati skromnost i požrtvovanost. To su osobine koje odlikuju istinske istorijske veličine. I zato, ovom predlogu ne možemo da pristupimo hladne glave, nego prožeti emocijama, koje je teško oblikovati u formu javnog obraćanja. Verujem da žitelji naše Opštine razumeju o čemu govorim, osećajući istu zahvalnost za razumevanje, topao, ljudski pogled, za održana obećanje i reči ohrabrenja. U tom smislu, uveren sam da će odluka koju bude donela ova Skupština biti samo zakonska forma za konsenzus svih nas koji volimo Smederevsku Palanku – da Aleksandar Vučić bude naš počasni sugrađin, rekao je Vučen obrazlažući odluku, koju je Skupština Opštine Smederevska Palanka i podržala.\nVUČIĆ POSTAJE POČASNI GRAĐANIN SMEDEREVSKE PALANKE - Vučen: Niko u zadnjih nekoliko decenija nije učinio ono što je za nas učinio predsednik Srbije\nVučen: Hvala svim stanovnicima sela Azanja što su se u velikom broju odazvali imunizaciji (FOTO)\nVUČIĆ DANAS U BANJALUCI: Predsedniku se uručuje ključ grada i Povelja počasnog građanina!


Kvinta: CIK da osigura transparentan izborni proces na Kosovu - Radio Kontakt Plus\n19:12, 25.01.2021Izvor: Radio Kontakt Plus\nAmbasadori zemalja Kvinte (SAD, Velike Britanije, Nemačke, Francuske i Italije) razgovarali su danas sa predstavnicima Centralne izborne komisije, o predstojećim vanrednim parlamentarnim izborima na Kosovu.\nPredsednica CIK-a Valjdete Daka, informisala je ambasadore o planovima tog tela kada je u pitanju nadgledanje izbora.\n“Iako je pandemija stvorila dodatne izazove, uvereni smo u sposobnost CIK-a da nadgleda izbore. CIK mora da osigura da izborni proces bude transparentan i bez političkog uplitanja”, poručili su sagovornici Daki, navodi se u saopštenju američke ambasade u Prištini.\nAmbasadori su naglasili da je važno je da se zakoni poštuju i pozvali učesnike na prestojećim izborima da se uzdrže od zapaljive retorike.\n“Ohrabrujemo sve stranke i kandidate da se uključe u poštenu izbornu trku, poštujući sve epidemiološke mere tokom izborne kampanje. Da bi se osigurali slobodni i pošteni izbori, potrebno je da građani izađu na izbore i da to urade na siguran način, takođe poštujući sve mere uvedene protiv sprečavanja širenja korona virusa”, dodaje se u saopštenju.\nU saopštenju se navodi i da će članice Kvinte nastaviti da pružaju pomoć i podršku institucijama kada je u pitanju izgradnja sigurnog, prosperitetnog i demokratskog Kosova.\nOrlando i Jevtić o pandemiji i izborima


Bivši advokat sadašnjeg predsednika SAD Majkl Koen pušten je iz državnog zatvora zbog zabrinutosti da bi mogao biti izložen virusu korona, izjavio je neimenovani izvor upoznat o slučaju.\nKoen je do sada odslužio nešto više od godinu dana od ukupno tri godine zatvorske kazne zbog uloge u plaćanju za ćutanje porno-glumici Stormi Danijels i bivšem "Plejboj" modelu Karen Mekdugal, koje su tvrdile da su imale seksualne odnose sa američkim predsednikom Donaldom Trampom.\nOn je osuđen i zbog finansijskih zločina i laganja Kongresu SAD. Očekuje se da će Koen (53) ostatak kazne odslužiti u kućnom pritvoru.\nKoen, koji kaznu služi u državi Njujork, ispunjava uslove za puštanje iz zatvora u novembru sledeće godine.\nBivši Trampov advokat je drugi saradnik američkog predsednika koji je pušten iz zatvora zbog zabrinutosti usled širenja virusa korona, nakon što je prošle sedmice pušten bivši vođa kampanje američkog lidera Pol Manafort.


Horoskopski znak Vaga - Astroputnik\n23. septembar – 22.oktobar\nPeriod: 23. septembar – 22.oktobar\nPrirodni znak: sedma kuća\nKljučna reč: harmonija\nOsnovna fraza: ja odmeravam\nGrafički znak: terazije\nDobre osobine: društven, ljubazan, nepristrasan, sklon umetnosti, diplomata, ubedljiv, druželjubiv\nLoše osobine: kolebljiv, neodlučan, apatičan, lako odustaje\nNajkreativniji i najljubazniji znak zodijačnog kruga, kardinalne vazdušaste prirode, primarno simboliše sve fine i kulturne segmente života uz partnerske odnose, javnost i težnju harmoniji. Naravno da nisu i ne mogu biti sve vage kreativne, niti je umetnost pod obavezno u njihovim sferama interesovanja, ali je većina tipičnih predstavnika ovog znaka rođena sa smislom za lepo i kreativno, pa ako se lično i profesionalno ne angažuju onda to rade makar kroz razne vidove hobija. Konstruktivno kreativan um koristi im da budu uspešni na poljima ulepšavanja ljudi ili prostora, ideja im nikada ne nedostaje ali realizacija nije baš na istom nivou.\nVaga je jedini astrološki znak mrtve prirode (najčešće su reakcija na nečiju akciju), pa im znatno bolje idu planiranje i kombinovanje dok su za realizaciju potrebni pomoćnici, produžene ruke, što ih donekle dovodi u situaciju zavisnosti, tačnije rečeno nesamostalnosti. Sposobni su da razmišljaju i rade na paralelnim kolosecima, skloni da prave digresije i u nameri da sve postave na najbolje moguće mesto povremeno odlaze u krajnost koja se zove neodlučnost. Tražeći idealno rešenje (sve ovce na broju i vuci siti) razmišljaju i proveravaju duže od prosečnog čoveka a kada dođe trenutak za odluku nastaje problem i onda se loptica prebacuje na tuđi teren, da neko drugi preuzme tu odgovornost. Koliko dobro se snalaze na kreativno ideološkim poljima toliko im nedostaje praktičnosti za uobičajene svakodnevne situacije. Vole i dobro se snalaze u svim vidovima kreativnog izražavanja i korišćenja energije, koja im nije problem ali po nepisanom pravilu više od drugih je rasipaju onako uz put, na nesvesnom nivou. Ako se uzmu u obzir oni osnovni klasični parametri , vage su veoma skladne proporcionalne građe, prijatnog izgleda, ponekad pasivni i malo hladniji na prvi pogled. Kao da sve rade onako rutinski u rukavicama, bez previše unošenja ličnih emocija. Zbog toga se izuzetno dobro snalaze u diplomatiji (raznim dogovorima i pregovorima) kada na tehnički način zastupaju tuđe interese ili kada su im ciljeva od opšteg značaja.\nVole pravdu i čiste odnose, ne osećaju se prijatno u mutnim situacijama i poslovima na granicama zakonske regulative, gde ima potencijalne agresije i verbalnog nasilja. Imaju polivalentan um, više sfera interesovanja i tokom radnog veka ne beže od profesionalnih promena. Nisu u top pet najvećih materijalista zodijaka ali vole lepe i luksuzne stvari (bilo da je reč o garderobi ili kučnom ili profesionalnom okruženju) što ih dovodi u situaciju da više troše od proseka i da nemaju ni tu elemente praktičnosti.\nPartnerstvo i zadovoljstvo u ljubavi im dosta znači, često se kaže da im je ta duševna hrana podjednako važna kao ona prava, ali eto još jednog polja gde povremeno fali energije, direktnosti, žestine. Ljubav doživljavaju na visoko duhovnom nivou, često je ne razlikuju od drugih nežnih osećanja i zaljubljenosti, pa ako se na neki način ne spuste na zemlju, veći deo života ostanu nedorečeni u stalnoj potraži za savršenim partnerskim odnosima. Iako nisu u vrhu liste prevara i preljube, vole da flertuju i to im ide od ruke i veoma često im život nudi partnerstva sa mlađim osobama.\nŽivotni moto da sve drže u ravnoteži i da ne preteruju ni u čemu, pokušavaju da primene i na konzumiranje hrane i pića, pa tu nemaju bitnijih problema. Reakcije kože im zadaju određene zdravstvene poteškoće, a na listi osetljivih tačaka nalaze se još: pluća, grudi, donji deo leđa, kukovi.


PESTICIDI NAJŠTETNIJI ZA PČELE, RADITI NA SISTEMU ZAŠTITE | Agroservis\n> PESTICIDI NAJŠTETNIJI ZA PČELE, RADITI NA SISTEMU ZAŠTITE\nU sistuacijama kad je neophodno i kad dođe do trovanja, Uprava za veterinu sa Savezom pčelara radi na podizanju javne svesti, a kampanja, odnosno informisanje, o tome mora trajti neprekidno. Mehanizmi funkcionišu dobro, i obe inspekcije - Fitosanitarna i Veterinarska izlaze na teren kada se desi trovanje, naveo je Ivanović.\nOn je nakon konferencije na kojoj su predstavljeni godišnji rezultati po pitanju trovanja pčela i preduzete mere rekao da Savez pčelarskih organizacija učestvuje u četvorogodišnjem projektu zahvaljujući konkursu NALED-a koji se odnosi na zaštitu pčela od trovanja.\nRadi napuštanja ove štetne prakse i edukacije poljoprivrednika o pravilnoj upotrebi pesticida, pocetkom decembra je pokrenuta inicijativa potpisivanja Deklaracije o zaštiti pčela. Potpisivanjem deklaracije lokalne samouprave pokazuju da prepoznaju probleme sa kojim se suocavaju pčelari.


Regata startuje u subotu u Setihovu | Palelive.com\nPočetna Regija Višegrad Regata startuje u subotu u Setihovu\nRegata startuje u subotu u Setihovu\nVIŠEGRAD – Veslačka regata kajak-kanu “Lim-Drina-Sava” biće organizovana od 26. aprila do 3. maja na kojoj je planiran dolazak učesnika iz 10 evropskih zemalja, najavili su danas organizatori ove manifestacije.\nTokom regate u Višegradu i u Sremskoj Mitrovici biće održani regionalni mini- sajmovi na kojima će biti predstavljena ponuda hrane i pića sa tih prostora, kao što su med, sir, tradicionalna jela, te suveniri.\nSajam će u Višegradu biti održan u subotu, 26. aprila, a u Sremskoj Mitrovici 3. maja.\nRegata će biti organizovana 15. put kao uspomena na doajena kajakaštva sa ovih prostora Vitomira Dizdarevića zvanog Admiral Kuk.\nOrganizatori su Udruženje srpskih veslača i Stalna radna grupa za regionalni ruralni razvoj SVG.\nPrethodni članakNa Palama ukradeno više komada gusanih poklopaca od šahtova\nNaredni članakPjesnici kazivali svoje stihove


01.05.2015. Međunarodni dan rada obeležen radno\nMinistar unutrašnjih poslova Republike Srbije dr Nebojša Stefanović istakao je danas u Boru da Ministarstvo radi na poboljšanju prava svih zaposlenih i da će učiniti sve da zaštiti njihove živote i obezbedi bolju opremljenost i obučenost pripadnika policije.\nStefanović je posle posete Policijskoj upravu u tom gradu i radnog sastanka sa predstavnicima reprezentativnih policijskih sindikata i načelnicima policijskih uprava u Rasinskom, Nišavskom, Braničevskom i Borskom okrugu čestitao svim zaposlenima u Ministarstvu unutrašnjih poslova Međunarodni praznik rada.\n„Radimo na tome da poboljšamo prava svih zaposlenih u Ministarstvu unutrašnjih poslova , naravno na realnim osnovama i da u skladu sa mogućnostima države, a premijer Aleksandar Vučić je to već ranije najavio, ove godine, nakon finansijske konsolidacije zemlje, počnemo sa povećanjem plata“, rekao je Stefanović.\nMinistar policije je naglasio da je izuzetno važno da se zaštite životi svih policijskih službenika.\n„Scene u kojima su policajci bili meta, žrtve na sportskim manifestacijama i raznim drugim okupljanjima, više ne smeju da budu slika Srbije i policija će stati iza svakog svog pripadnika, zaštititi svoje ljude i učiniti sve da njihova obučenost i opremljenost bude bolja“, istakao je Stefanović.\nPodsetivši da će ove godine biti usvojen novi Zakon o policiji, Stefanović je naveo da će on obezbediti bolji raspored policije po policijskim upravama, karijerno napredovanje, bolju kontrolu rada i veću efikasnost policijskih službenika.\n„Želimo da u ovoj godini postignemo bolje i ozbiljnije rezultate. Pokazaćemo da se u policiji ceni rad, požrtvovanje. I građani će moći da vide da se poštuje policajac koji nije korumpiran, koji ne sarađuje sa kriminalcima i koji se maksimalno zalaže da poveća bezbednost i sigurnost građana“, rekao je Stefanović.\nNajavivši da će svakoga 1. maja Međunarodni dan rada obeležavati radno sa kolegama iz različitih policijskih uprava u partnerskom odnosu sa reprezentativnim sindikatima, Stefanović je istakao da neće biti ministar koji sedi u kancelariji i bavi se samo propisima.\n„Volim da provedem vreme sa policajcima, da vidim koji su im problemi i realne muke i da zajedno sa direktorom policije učinim sve što mogu da u materijalnom i svakom drugom smislu, poboljšam položaj zaposlenih“, dodao je Stefanović.\nRadnom sastanku, u okviru obeležavanja Međunarodnog praznika rada, pored ministra Stefanovića prisustvovao je i direktor policije Milorad Veljović, predstavnici Nezavisnog sindikata policije i Policijskog sindikata Srbije, kao i načelnici policijskih uprava Bor, Zaječar, Požarevac, Jagodina, Kruševac, Niš, Prokuplje i Pirot.


TCR Evrope 2019 – Borković 9. na kvalifikacijama, Vesnić 24. a Pešović 34. | Moj Svet Brzine - Djordje Djenic\nNaslovna » Auto sport » TCR Evrope 2019 – Borković 9. na kvalifikacijama, Vesnić 24. a Pešović 34.\nTCR Evrope 2019 – Borković 9. na kvalifikacijama, Vesnić 24. a Pešović 34.\n27. април, 2019.\nAutomobilisti SRBIJE nisu bili zadovoljni subotnjim kvalifikacijama na HUNGARORINGU, gde je najbolje vreme ostvario odlični Slovak MATO HOMOLA, sa „hjundaiem“, 1.53.049 minuta u krugu, na stazi od 4.381 m.\nDUŠAN BORKOVIĆ je rekao da je na stazi bila velika gužva i da nikada do sada HJUNDAI nije vozio toliko loše. Ipak, naš najuspešnji automobilista je bio malo više samokritičan, jer je ostvario vreme koje uopšte nije baš toliko loše. BORKOVIĆ je medju 37 takmičara ( 29 u plasmanu za TCR EVROPA ) bio u sekundi iza Homole sa vremenom 1.53.652. U prvoj trci, u nedelju u 11.25 časova startovaće sa DEVETE pozicije dok će u drugoj trci u nedelju, u 14.30 krenuti sa DRUGOG mesta i kao što je i sam poželeo, imaće priliku da se bori za POBEDU.\nMedju 37 automobila na stazi, ali u konkurenciji 8 vozača TCR ISTOČNA EVROPA, naš šampion iz UŽICA, MILOVAN VESNIĆ, sa svojom „kuprom“ je izvezao najbrži krug za 1.55.256 , odnosno, bio je DRUGI u toj kategoriji a 24. u ukupnom poretku. Nije imao sreće sa automobilom već na treningu, kada je morao da stane zbog polomljenog diferencijala a kompletan agregat i sve na automobilu je sastavljeno od novih delova. Njegova odlična ekipa je uspela da zameni oštećeni deo pa je VESNIĆ ipak uspešno okončao kvalifikacije.\nNa samom začelju se našao RUDOLF PEŠOVIĆ sa „audijem“. Najbolji krug mu je bio 1.58.271 a to je bilo 34. vreme u ukupnoj konkurenciji 37 vozača. Mora se ipak naglasiti da je PEŠOVIĆ imao veliku pauzu kada je reč o trkama i da ni malo nije testirao svoj takmičarski automobil.\nU prilogu je zvanična lista rezultata sa kvalifikacija TCR EVROPA 2019, na HUNGARORINGU.


CROATIA OPEN 2015: Učestvovalo 17 takmičara iz Srbije (FOTO i VIDEO) | Stonitenis.org\nCROATIA OPEN 2015: Učestvovalo 17 takmičara iz Srbije (FOTO i VIDEO)\nPrvo testiranje nakon svetskog prvenstva za naše predstavnike bio je Croatia Open 2015, koji je održan u Zagrebu. Srbiju je na ovom pro-turu predstavljalo čak 17 takmičara, od kojih niko nije uspeo da se vrati sa odličijem, ali su neki ipak uspeli da zabeleže dobre plasmane.\nVeliki broj igrača iz Srbije učestvovalo je na jednom od najjačih turnira u ovom delu Evrope. Pored standardnih reprezentativaca naše zemlje, u Zagrebu su nastupali i mladi takmičari iz Srbije, koji nastupaju u domaćim ligama. Niko od naših predstavnika nije uspeo da se domogne polufinala, odnosno medalje, već su svi svoje nastupe okončali u četvrtfinalu ili ranije.\nPogled na salu u Zagrebu\nNakon preliminarnog, odnosno kvalifikacionog dela takmičenja, plasman na glavnu tablu seniora uspeli su da obezbede standardni reprezentativci, Karakašević, Jevtović i Pete. Najstariji član ove trojke, Aleksandar Karakašević, oprostio se od svog učešća u pojedinačnom delu već u rundi od 64. Takuya Jin iz Japana savladao je Karakaševića sa 4:2. Marko Jevtović uspeo je da prvu prepreku u ovom delu takmičenja prebrodi, i to sa 4:0, a protivnik mu je bio Simon Pfeffer iz Austrije. Plasman među 32 ostvario je i Žolt Pete, koji je sa 4:2 bio bolji od Petka Gabrovskog iz Bugarske.\nProtivnik Marka Jevtovića u šesnaestini finala bio je neugodni Francuz Stephane Ouaiche, koji ga je savladao bez izgubljenog seta, dok je Pete u vrlo neizvesnom meču eliminisao Šveđanina Jensa Lundqvista, rezultatom 4:3, i plasirao se u osminu finala. Naredni rival Petea bio je Maharu Yoshimura, koji je u osmini finala našeg reprezentativca eliminisao sa turnira, rezultatom 4:2.\nPlasman među 64 najboljih u ženskoj konkurenciji, ostvarile su Anamaria Erdelji i Andrea Todorović. Aktuelna šampionka Srbije, Andrea Todorović, zaustavljena je u ovom delu turnira od takmičarke iz Japana, Misaki Morizono, sa ubeljivih 4:0. Erdelji je, rezultatom 4:1, uspela da nadigra nemačku takmičarku Jiaduo Wu, i tako obezbedi plasman među 32. Naša reprezentativka nije imala snage da prebrodi i sledeću prepreku. U pitanju je bila Korejanka Eunchong Yoo, koja je sa 4:1 pobedila našu takmičarku.\nAleksandar Karakašević i Bojan Crepulja jedini su muški dubl iz Srbije koji je izborio plasman u osminu finala tog dela takmičenja. Srećna okolnost za naše takmičare, bila je ta što su bez borbe ostvarili plasman u četvrtfinale, jer se španski dubl He Zhiwen i Machado Carlos nije pojavio. U meču za polufinale dubl iz Srbije odmerio je snage sa tandemom iz Japana, koji su činili Yuya Oshima i Masataka Morizono. Mladi Japanci savladali su Karakaševića i Crepulju sa 3:0, i tako se plasirali u polufinale, a naše takmičare ostavili bez odličija.\nU konkurenciji ženskog dubla, Anamaria Erdelji i Andrea Todorović plasirale su se među 16 najboljih, ali više od toga nisu mogle. Poraz su doživele od strane Dore Madarasz i Sandre Pergel iz Mađarske, rezultatom 3:1.\nPored naših seniorskih reprezentativaca, na turniru su učestvovali i mladi reprezentativci, ali niko od njih nije uspeo da se plasira na glavnu tablu u kategoriji ispod 21 godine. Među učesnicima iz Srbije, pored već navedenih, učestvovali su i Viktorija Tružinski, Anđelija Ratić, Aliz Đurčik, Monika Molnar, Ana Žofia Fenjveši, Vladimir Radonjić, Aneta Maksuti, Valentin Nađ Nemedi, Ilija Majstorović, Nikola Strugarević i Aleksandra Savić.\nAnamaria Erdelji – Eunchong Yoo\nMarko Jevtović – Simon Pfeffer\nAnamaria Erdelji/Andrea Todorović – Michaela Klarsson/Huda Mustafa\nNikola Strugarević – Mawussi Agbetoglo\nAnđelija Ratić – Hyobin Yoon\nAliz Đurčik – Audrey Zarif\nMonika Molnar – Mingyung Kim\nAliz Đurčik – Katerina Tomanovska\nAliz Đurčik – Diana Lupu


U pesmi se veličaju ratni zločini nad bošnjačkim stanovništvom tokom rata u BiH i slave topovi "bestrzajci".\nNevladin Vojvođanski kulturni klub (VKK) "Vasa Stajić" zatražio je 22. juna smenu direktorke osnovne škole iz Novog Sada u kojoj je na školskoj priredbi puštena pesma koja veliča ratne zločine nad Bošnjacima.\nMediji su ranije preneli da je u javnost procure snimak iz novosadske osnovne škole "Vasa Stajić", na kojem se vide deca od desetak godina kako igraju uz stihove pesme folk pevača Mirka Pajčina, poznatijeg pod pseudonimu Baja Mali Knindža.\n"Zahtevamo od nadležnih državnih organa oštru reakciju i hitnu smenu direktora ove školske ustanove, kao i zabranu daljeg vaspitno-prosvetnog rada nastavnog kadra koji je osnovnoškolce terao da đuskaju uz klerofašističku pesmu 'Ne volim te Alija', koja izaziva rasnu, versku i nacionalnu mržnju, veliča najstrašnije zločine i ratne sukobe", navodi se u saopštenju VKK "Vasa Stajić".\nU saopštenju se pozivaju građani i roditelji čija deca idu u ovu školu "da se aktiviraju kako ovaj skandal ne bi prošao bez konsekvenci" i kako bi bili sankcionisani "oni koji njihovu decu uče mržnji i podstiču ih na zločine".\nPortal Nova.rs je objavio snimak sa zamućenim licima dece i prisutnih nastavnika, na kojem se čuje sporna pesma, a sa decom pleše i jedna odrasla osoba, za koju se navodi da je učiteljica. Prema pisanju tog portala, snimak je objavljen u roditeljskoj grupi na platformi Viber.\nDirektorka osnovne škole "Vasa Stajić" Zorica Đurić u razgovoru za portal Nova.rs kaže da je za ceo događaj saznala iz medija, te dodala da je u pitanju nesmotren incident i da niko od prisutnih učitelja nikada nije ni čuo sporne stihove, a kamoli ih puštao deci.\n"Pesme su sami birali i puštali učenici i većina je bila potpuno primerena njihovom uzrastu. Nažalost, ova pesma je puštena bez ičije saglasnosti, ali od buke i galame koju su učenici stvarali, niko od učitelja nije ni mogao čuti reči", rekla je Zorica Đurić.\nNjegove pesme pevali su i pojedini visoki zvaničnici Srbije. Tako je u avgustu 2021, na manifestaciji "Kočićev zbor" u blizini Banjaluke u Bosni i Hercegovini, ministar unutrašnjih poslova Srbije Aleksandar Vulin sa članom Predsedništva BiH Miloradom Dodikom pevao njegovu pesmu "Pevaj Srbijo".


Broj žrtava u Iraku u martu značajno veći zbog napada IS – NovostiDana.rs\nBroj žrtava u Iraku u martu značajno veći zbog napada IS\nBAGDAD – Ujedinjene nacije su danas saopštile da je u martu u nasilju poginulo najmanje 1.119 Iračana, što je veliko povećanje u odnosu na prethodni mesec, a kao posledica toga što je takozvana Islamska država intenzivirala napade na civile.\nU saopštenju misije UN u Iraku se navodi i da je tokom marta u toj zemlji povređena 1.561 osoba, prenela je agencija AP.\nOd ukupnog broja žrtava, 575 su bili civili, dok su ostali bili pripadnici iračkih bezbednosnih snaga, pokazuju podaci.\nNajviše pogođena nasiljem je iračka prestonica Bagdad, u kojoj je tokom proteklog meseca poginulo 259 civila, dok ih je 770 povređeno, a sledi severna provincija Ninevah, koja je gotovo u potpunosti pod kontrolom IS, a u kojoj je poginulo 113, a povređeno 89 ljudi.\nTokom februara je poginulo 670 Iračana, dok ih je 1.290 povređeno, navodi UN.


Vrtić spreman za prijem 130 mališana | Palelive.com\nPočetna Regija Sokolac Vrtić spreman za prijem 130 mališana\nVrtić spreman za prijem 130 mališana\nSOKOLAC – U Ustanovi za predškolsko vaspitanje i obrazovanje na Sokocu opremljena je dodatna prostorija, površine 64 metra kvadratna, za 130 djece koja će od septembra boraviti u ovoj ustanovi.\nDirektor Ustanove za predškolsko vaspitanje i obrazovanje Biljana Kosorić izjavila je Srni da je riječ o prostoriji koja je bila data na korištenje Osnovnoj školi Sokolac, ali da su, kako je poraslo interesovanje za boravak mališana u vrtiću, morali da je vrate za svoje potrebe.\n“Prostorija je juče kompletno opremljena zahvaljujući lokalnoj upravi i načelniku opštine Sokolac Milovanu Bjelici, tako da ćemo od početka nove školske godine imati bolje uslove i više prostora za 130 djece, koja će biti raspoređena u pet vaspitno-obrazovnih grupa u ovoj ustanovi”, navela je Kosorićeva.\nOna je podsjetila da je vrtić godinama radio u tri obrazovne grupe.\nKosorićeva je rekla da je u toku upis mališana u sokolački vrtić, za šta je potrebno ljekarsko uvjerenje i kopija rodnog lista, a do 25. avgusta potpisuju se ugovori sa roditeljima o pružanju usluga.\nU Ustanovi za predškolsko vaspitanje i obrazovanje Sokolac ističu da u posljednjih nekoliko godina lokalna uprava redovno izdvaja sredstva za obnavljanje prostorija u ovom vrtiću i da su najavili nova ulaganja.\nPrethodni članakMoguće bratimljenje Višegrada i bugarske opštine Elin Pelin\nNaredni članakUsavršavanje tehnike plivanja i spasavanje na vodi i pod vodom


Mart 08, 2019 15:18\nPrеdsеdnik Vučić jе rеkao da jе odavno upozoravao visoku prеdstavnicu Evropskе unijе Mogеrini i njеn tim da usvajanjе ovakvе platformе nе ostavlja prostor za kompromisno rеšеnjе i da jе, samim tim, platforma protiv dijaloga, posеbno uz tvrdoglavo odbijanjе Prištinе da ukinе nеrazumnе i štеtnе taksе na robu iz cеntralnе Srbijе.\nPrеdsеdnik Vučić jе podsеkrеtaru Hеjlu rеkao da ćе država Srbija u rеlativno kratkom roku donеti mеrе kojima ćе rеagovati na nеispunjavanjе obavеza iz Brisеlskog sporazuma, na uvođеnjе taksi i odluku Prištinе o prеkidu svakog dijaloga sa Bеogradom, kao i to da ćе stav Srbijе biti odlučan, ozbiljan, odgovoran i čvrst.\nHejl je, u razgovoru s Vučićem, pozvao na ukidanje taksi koje je Priština uvela na srpsku robu, ali i zaustavljanje obostranih provokacija i nastavak dijaloga, objavila je Ambasada SAD u Beogradu na svom Tviter nalogu.\nAlbanci ne žele dijalog, naš odgovor biće odlučan\nVučić je dodao da su kosovski Albanci, usvojenom Platformom, pokazali da nikad nisu ni želeli dijalog i da ga ni u budućnosti neće želeti, a da će odgovor Srbije biti odlučan, ozbiljan i čvrst.\n"Sačuvaćemo i Srbiju i srpske interese i nismo se uplašili ni njihovih pretnji, ni njihovih pomagača", rekao je Vučić u Belegišu gde je danas započeo obilazak Sremskog okruga, neposredno posle sednice Saveta za nacionalnu bezbednost i sastanka sa trećim čovekom američkog Stejt departmenta Dejvidom Hejlom, koji je pozvao Prištinu na ukidanje taksi, a "obe strane" na uzdržavanje od provokacija.\nPodsetio je da je prošlo 2.149 dana od neformiranja ZSO, što je bila jedina obaveza Prištine, da su oni potom uveli takse i da 'love' ljude koji bi da prevezu i tri paketa keksa na KiM.\n"Posle platforme, koja znači i kojom pokazuju da nikad nisu želeli dijalog i da ga ne žele ni u budućnosti, mogu samo da kažem da ćemo čuvati i verujem sačuvati mir. Naš odgovor će biti odlučan, ozbiljan i čvrst, sačuvaćemo i Srbiju i srpske interese. Nismo se uplašili ni njihovih pretnji, ni njihovih pomagača", rekao je Vučić.\n"Uvek se, kad dođe pravi trenutak, vidi ko je ko i za šta se i koliko borio. Kosovski Albanci se u tačkama 1. i 6. se pozivaju se na presudu MSP, a za nju su odgovorni naši vlastodršci iz 2009. i 2010, Jeremić, Tadić, Đilas, svi koji su tražili da se MSP izjasni po tom pitanju. Dva puta to Albanci pominju i to im je jedini argument protiv teritorijalnog integriteta Srbije", rekao je on.\nŽelimo mir, kompromis, ali nećemo prihvatiti ucene i pritiske koji znače odustajanje od naših nacionalnih interese zato što bi se to nekome u svetu svidelo, dodao je on.\n"Naša politika jeste da štitimo sebe, narod i Srbiju, jer rezervnu otadžbinu nemamo", zaključio je Vučić.\nNa koliko smo od katastrofe....\nVučić je pozvao sve one koji podržavaju Prištinu da razmisle dobro "na koliko smo od katastrofe" ukoliko Albanci nastave sa neodgovornim potezima.\n"Zaštitićemo interese i našeg naroda i interese Srbije na KIM. To ćemo da uradimo na najpametniji način i dalje ostavljajući vrata otvorenim za mogući dijalog u budućnosti, ali pre toga neki drugi ljudi moraju da se uozbilje", rekao je Vučić i Dobrincima.\n"Što se mene tiče, meni po pitanju politike prema Kosovu nisu potrebni aplauzi, ali neću da dozvolim onima koji su Albancima dali sve, koji su ostavili granice na Jarinju i Brnjaku da mi drže predavanja o patriotizmu, jer se moj patriotizam ogleda u tome sto ću da štitim narod na KIM", kazao je predsednik.\nKaže da je Priština ne ispunjavajući obaveze iz Briselskog sporazuma, neformiranjem ZSO, uvođenjem takse od 100 odsto, a posebno sa platformom koja je platforma protiv dijaloga i budućih normalnih odnosa između Srba i Albanaca, rekla da ne želi ni razgovore, ni kompromisna rešenja.


Due diligence nema standardnu definiciju budući da se njegov obim i glavne karakteristike mogu menjati od slučaja do slučaja. Međutim, uopšteno bi se moglo reći da je due diligence proces analiziranja nekog poslovnog subjekta, odnosno privrednog društva, pre, za vreme i posle poslovne transakcije, čija je svrha povećanje transparentnosti privrednog društva otkrivanjem informacija bitnih za uspešno obavljanje transakcije.\nSažeta definicija glasila bi: due diligence je dubinsko snimanje pravnih i finansijskih aktivnosti privrednog društva.\nZnačaj due diligence je u tome što bi on trebalo da služi sagledavanju prošlih događaja, ali i da pruži konačnu ocenu za budućnost. Shodno tome, due diligence je jednim delom i u procesu poslovne transakcije, te služi saznavanju svih informacija relevantnih za obavljanje neke transakcije kako bi se uspešno izbegla neprijatna iznenađenja nakon obavljene transakcije.\nDue diligence u Srbiji dobija na značaju posle 2000. godine, pre svega u postupcima privatizacije. S obzirom na njegovu kratku istoriju i nedostatak iskustva, može se slobodno reći da su početne privatizacije i nakon toga spajanje i pripajanje kompanija vršeni uz površan due diligence, što je često za posledicu imalo pad vrednosti kompanije jer su naknadno otkrivane određene nepravilnosti, nezakoniti postupci i slično.\nMožemo reći da je s vremenom menjan i pristup izradi due diligence, koji je u početku više bio okrenut ka unutrašnjim karakteristikama privrednog društva i njegovoj imovini. Danas izrada due diligence više podrazumeva holistički pristup ispitivanju i sagledavanju privrednog društva kao sistema s kompleksnim unutrašnjim karakteristikama, kao i karakteristikama iz njegove mikro- i makrookoline, što uključuje i njegovu „nedodirljivu” imovinu.\nIzrada due diligence je kompleksan posao u koji moraju biti uključeni različiti eksperti, od pravnih i poreskih savetnika do revizora i HR stručnjaka. Da bi pružio kompletnu sliku, due diligence mora da sadrži finansijsku i poresku analizu, pravnu analizu, analizu tehnologija, ljudskih resursa i poslovnih operacija.\nU privrednom društvu koje neko želi da preuzme/kupi ispituje se celokupno poslovanje, oprema, imovina, kvalitet menadžmenta, marketinga, proizvodnje, rizici koji iz toga proizlaze, ukratko sve ono što bi potencijalnog kupca moglo da zanima\nČesto se dešava da due duligence naruče obe strane, kupac da bi što objektivnije došao do saznanja o vrednosti predmeta kupovine, a prodavac da bi znao čime raspolaže prilikom prodaje.\nDue diligence ima dva osnovna aspekta: pravni i finansijski. Neki od pravnih aspekata bili bi sadašnje i buduće posledice već potpisanih ugovora, pravne obaveze koje proizlaze iz organizacijske strukture, radnih odnosa, statutarnih i zakonskih odredaba, definisanje vlasništva nad nekretninama i da li su one opterećene pravima trećih lica, procene sudskih sporova koji su u toku, pitanja intelektualne svojine i dr.\nFinansijski aspekt, između ostalog, uključuje i analizu rizika u bilansima i vanbilansnim izveštajima, analizu nezabeleženih obaveza i analizu kvaliteta i održivosti ostvarenog profita.\nDobro i detaljno urađen due diligence povećava verovatnoću uspeha neke transakcije informisanjem kupca, koji na osnovu toga može biti bolje pripremljen za pregovore, što njegovu pregovaračku poziciju čini znatno jačom. Privredno društvo nad kojim se radi due diligence često ne raspolaže celokupnom dokumentacijom ili zbog nekog drugog razloga nije u mogućnosti da stručnjacima koji rade due diligence obezbedi sve potrebne podatke, što zadatak angažovanih osoba čini težim. Međutim, u takvim situacijama dolazi do izražaja iskustvo i znanje angažovanih pravnika, sposobnost čitanja dokumenata na odgovarajući način, sposobnost povezivanja činjenica i dobijenih podataka, kao i sposobnost čitanja između redova.\nU poslovno-pravnom okruženju u Srbiji još ne postoji svest o značaju due diligence. Može se reći da su u najvećem broju nalogodavci za izradu due diligence strana pravna lica. U Srbiji veći privredni subjekti više shvataju značaj due diligence nego srednji i mali\nShvatanje važnosti ovog postupka istovremeno i edukacija o načinu njegove izrade, svakako bi omogućili veću transparentnost poslovnih transakcija i njihovih realizacija, kao i pravnu sigurnost u sprovođenju postupka preuzimanja kompanija.


Pokémon GO – (bez)opasna moda i alegorija za srpsku opsesiju Zapadom | Kulturna politika\nPočetna strana > Rubrike > Kulturna politika > Pokémon GO – (bez)opasna moda i alegorija za srpsku opsesiju Zapadom\nNajnovije izdanje Pokemon franšize i korak dalje u virtualizaciji stvarnosti\nDobro je poznato da su japanske kompanije veliki majstori za proizvodnju i kapitalizaciju proizvoda namenjenih na zabavi za decu. Ova zemlja je, pre svega zahvaljujući svojoj izvanrednoj, i u mnogim aspektima nenadmašnoj školi crtanog filma, izrodila ogroman broj zabavnih franšiza na emisijama za decu. Globalni uspeh ovih kombinacija crtanih filmova, video-igara, igračaka i brendiranih proizvoda često je zbunjivao i ozbiljne teoretičare globalne kulture i „industrije zabave“, dok su u Istočnoj Evropi i na Balkanu, sa svojom mešavinom pokondirenosti, retro-antikapitalizma i ravnodušnosti prema globalnim procesima na njih često gledali sa zapanjenošću, prezirom, podsmehom, pa i otvorenim neprijateljstvom.\nSličnu sudbinu doživela je i najnovija instanca japanske franšize „Pokemon“ (Pokémon, japansko-engleska skraćenica za „džepno čudovište“) – igra za mobilne telefone Pokémon GO, koja je doslovno preko noći (u većem delu Evrope i Severne Amerike objavljena je tek pre nekih nedelju dana) postala globalni fenomen i opsesija preko 30 miliona igrača.\nPokémon GO predstavlja do sada najuspešniji primer pojma tzv. „dograđene stvarnosti“ (augmentedreality) u industriji video-igara, što znači da igrači koriste svoje mobilne uređaje da „modifikuju“ stvarni svet oko sebe, kako bi učestvovali u igri. U ovom konkretnom slučaju to znači da su oni u mogućnosti da „love divlje pokemone“ u svome okruženju – ulicama, parkovima, dvorištima itd. – tako što ga istražuju pomoću GPS usluge svoga uređaja, „tražeći“ stvorenja koji se kao trodimenzionalne animacije ubacuju u stvarni svet, gledano kroz kameru telefona.\nIgra je, naravno, pokupila hvalospeve velikog dela zapadne javnosti jer čini upravo suprotno od onoga što su video-igre činile decenijama – umesto da se igrač danima grbi ispred ekrana „ne videći bela dana“, izlazak na ulicu je kod ove igre obavezan, jer se samo tako mogu sakupiti resursi neophodni za igranje.\nOno što ovu igru čini naročito zabavnom jeste aspekt starih dečijih igara tipa „Lov na zakopano blago“, gde se od igrača očekuje da, umesto da provode vreme skučeni u nekom ćošku nad svojim telefonom, ponekad pešače kilometrima da bi uspeli da ulove „čudovište“ koje im nedostaje. Naravno, tvorci igre su se veoma vešto iskoristili globalnim trendom „nostalgije devedesetih“, imajući u vidu činjenicu da danas mobilne telefone masovno koristi generacija ljudi koji su u vreme prvobitne pojave „Pokemona“ bili deca.\nTeško je brojkama zahvatiti udar koji je igra načinila na globalnu industriju i sferu komunikacija, ali o tome svakako najbolje činjenice da igra posle nedelju dana od objavljivanja u SAD dnevno zarađivala oko 1,6 mln. dolara (iako je igranje „besplatno“), dok je vrednost vlasnika franšize – kompanije „Nintendo“ – za nedelju dana skočila na 7,5 milijardi dolara (oko 17% BDP Srbije, ili 30% srpskog javnog duga).\nTakođe, dok su „masovne internet igre za više igrača“ (MMO) ranije stvarale „virtualnu“ interakciju među igračima preko interneta, kod Pokémon GO virtualni su samo pokemoni, dok sve ostalo – prostor, interakcija, drugi igrači – pripadaju „stvarnom svetu“, i nalaze se svi na mestu gde ih je dovela njihova navigacija u „lovu na čudovišta“. To znači da jedna vrsta razonode koja je do sada često kritikovana upravo zbog zdravstvenih rizika i antisocijalnosti odjednom postala povod da se učini suprotno – da se izađe u šetnju, pešači, i neposredno razgovara sa ljudima sličnih interesovanja. Utoliko nema sumnje da je reč o prekretnici u industrije zabave, koja će narednih godina sigurno dovesti do čitave poplave igara po ovom modelu.\nOzbiljni problemi i urbane legende\nTu se, međutim, dobre vesti vezano za igru završavaju. Praktično istovremeno sa milionima ljudi koji su pohrlili na ulice da „love“ pokemone pojavio se niz informacija, upozorenja i mitova koji su ukazivali na „mračniju stranu“ ove naizgled bezazlene igre. Veliki broj policijskih službi širom sveta počeo je javno da upozorava igrače da aplikaciju ne koriste dok voze, odnosno da se, dok je koriste, ne ponašaju neodgovorno u saobraćaju. Istovremeno, na internetu se pojavio veliki broj amaterskih snimaka doslovnih stampeda na mestima u velikim gradovima gde se mogu naći naročito „retki“ pokemoni. Neka od ovih okupljanja su blokirala saobraćaj, a sinonim za ovu vrstu ludila postao je snimak vozača koji istrčava iz automobila na sred ulice da bi ulovio virtualno čudovište.\nSve ovo je dalo povoda da se internetom raspreda niz urbanih legendi i rekla-kazala priča o ljudima koji „podleću pod kola“, „provaljuju u tuđe kuće“ (krupan problem u do zuba naoružanoj Americi) ili „stradaju u stampedu“.\nSve ovo je dalo povoda da se internetom raspreda niz urbanih legendi i rekla-kazala priča o ljudima koji „podleću pod kola“, „provaljuju u tuđe kuće“ (krupan problem u do zuba naoružanoj Americi) ili „stradaju u stampedu“. Iako nijedan od ovih slučajeva nije zabeležen, jesu neki drugi koji nisu ništa manje bizarni. Igrači su se pojavljivali grobljima, u bogomoljama, prilaznim putevima za bolnice i vatrogasce, a o problemima sa lokalnim stanovništvom u gusto naseljenim krajevima da ne govorimo. Do sada je potvrđeno da su na više mesta u SAD razbojnici koristili „mamce za pokemone“ unutar igre da bi namamili pokemone, a za njima i naivne „lovce“ u izolovane delove grada gde bi ih kasnije opljačkali. Međutim, još veći problem su izazvali očigledni rizici za bezbednost, budući da su pokemoni do sada iskrsavali na lokacijama gde ne bi smelo da ih bude – oko železničkih šina, na deponijama, ili u vojnim bazama. To je dovelo, recimo, do otvorene zabrane igranja u zonama vojnih baza u Izraelu, a Savet Federacije parlamenta Rusije uskoro će razmatrati zakon kojim se korišćenje igre ograničava u zoni religijskih objekta i bezbednosne infrastrukture.\nSve pomenuto, međutim, predstavlja sitnice, koje se mogu uporediti sa bilo kojom drugom globalnom modom u sferi informacionih tehnologija, i jagma koja se oko pomenutih „incidenata“ pravi u medijima u najvećoj meri je plod nastojanja samih medija da unovče popularnost igre i okoriste o ogromnoj pažnji koju privlači u svetu (a nije isključeno da je neke od spektakularnih mitova plasirala sama kompanija „Nintendo“ kako bi održavala tzv. „viralni status“ vesti o igri u javnosti). Međutim, neka druga bezbednosna pitanja nisu ni blizu toliko naivna. Sećate li se kontroverzi koje su nastupile u Srbiji (kao i nizu drugih zemalja sveta) prilikom uvođenja čipovanih ličnih dokumenta? Jedan od osnovnih argumenata bio je mogućnost da se neprimetno i sa lakoćom prati kretanje nosioca karte, što su mnogi smatrali za direktno ugrožavanje elementarnih prava i sloboda građana.\nE, Pokémon GO čini sve to, ali na neuporedivo višem planu. Igra ne samo da prati kretanje igrača preko satelita, već istovremeno umrežava te podatke sa čitavim nizom drugih podataka o igraču, dostupnih preko njegovog telefona. Ove informacije se, naravno, skupljaju „u reklamne svrhe“ i „ne bi trebalo da budu na raspolaganju trećim licima“, i u tom smislu ova igra se ne razlikuje mnogo od drugih „besplatnih“ globalnih usluga kao što su Gugl pretraživač, Gugl mape, Fejsbuk, 4square – globalnih usluga koje su duboko kompromitovane tesnim vezama sa američkim obaveštajnim strukturama preko podataka koje je objavio Edvard Snouden. Ali Pokémon GO je u ovom narušavanju privatnosti vlasnika telefona ipak otišao (nekoliko) korak(a) dalje. Nedugo nakon što se igra pojavila, na internetu je objavljen deo sadržaja ogromnog „ugovora o korišćenju“ (dugi i suvoparni ugovor na koji se „pristaje“ jednim klikom pre nego što se aplikacija instalira), na osnovu koga se ispostavilo da aplikacija dobija neograničen pristup bezmalo svim podacima koje korisnik ima na svom telefonu, uključujući dozvolu za menjanje naloga, pristupanje kameri, čitanje i slanje elektronske pošte.\nU međuvremenu je objavljena i ispravka igre koja – navodno – ove najočiglednije probleme rešava. Ali bez obzira na to, reč je o softveru koji po definiciji mapira kretanje, navike i interesovanja svojih korisnika, koji se opet tom bezmalo orvelijanskom nadzoru dobrovoljno (i rado) podvrgavaju.\nReakcija na ovo raspojasano narušavanje privatnosti u zapadnoj javnosti bile su toliko oštre, da je kompanija koja je razvila igru – Niantic Labs (inače u tesnoj vezi sa Guglom, koji je i sam ozloglašen zbog zloupotrebe privatnih podataka korisnika) – odmah istupila sa izjavom da su prekomereni zahtevi za dozvolama „greškom“ ušli u programiranje, a da sama igra (časna reč!) nije pristupala nikakvim podacima osim informacija o profilu korisnika igre. U međuvremenu je objavljena i ispravka igre koja – navodno – ove najočiglednije probleme rešava. Ali bez obzira na to, reč je o softveru koji po definiciji mapira kretanje, navike i interesovanja svojih korisnika, koji se opet tom bezmalo orvelijanskom nadzoru dobrovoljno (i rado) podvrgavaju.\nSve ovo navelo je proslavljenog američkog režisera i disidenta (u onoj meri u kojoj su u SAD mogući disidenti) Olivera Stouna da igru nazove „najnovijim korakom u invaziji na privatnost“ na kojoj se temelji savremeni „nadzornički kapitalizam“ (surveillance capitalism), a koji se, prema njegovim rečima, „u stvari svodi na totalitarizam“.\nKrivolov na pokemone i iskrivljeni balkanski kosmopolitizam\nMeđutim, koliko god priča o Pokémon GO bila zanimljiva (i indikativna) na globalnom planu, ona ništa manje nije fascinantna kada se pogleda kroz lokalnu, srpsku i balkansku prizmu. Naime, domaći mediji su se odmah nadovezali na globalnu jagmu oko igre u nastojanju da se i sami „očešu“ o deo pažnje koji se posvećuje ovom fenomenu. Oni su to činili delimično prenoseći (najčešće neproverene) informacije o mnogobrojnim incidentima do kojih je igra dovela u inostranstvu, a delimično forsirajući (još neproverenije) „informacije“ o domaćim igračima ove igre. Ovaj medijski „lov na pokemone“ kulminirao je prenošenjem na internet sajtu B92 navodnog „upozorenja igračima u BiH“ da igrajući igru „ne zalaze u minska polja“. Iza saopštenja je stajala Fejsbuk stranica „Posavina bez mina“ i po svoj prilici reč je bila o šali ili ironiji, ali to nije sprečilo srpsku kompaniju sa nacionalnom frekvencijom da vest o „pokemonima po minskim poljima“ lansira u međunarodne medije.\nProblem sa svim informacijama ovog tipa leži u tome što Pokémon GO zvanično i nije dostupna u balkanskim zemljama. To znači da kompanija zvanično nije uspostavila svoju mrežu usluga u Srbiji (i BiH), pa samim tim nije ni bila u prilici da pokemone postavlja „u minska polja“, „na autoput“ i sl. Bizarnosti se tu, međutim, ne završavaju. Uprkos činjenici da igra uopšte nije dostupna u Srbiji – veliki broj ljudi u našoj zemlji je ipak igra. Kako? Nelegalno, naravno, koristeći se piratskim verzijama, nelegalnim modifikacijama svojih uređaja, ili uvozeći u zemlju telefone kupljene i podešene na nekim od tržišta gde je igra dostupna.\nOno što do sada niko nije objasnio jeste kako je uopšte moguće da igra funkcioniše u Srbiji, kada bi to trebalo da podrazumeva da vlasnici aplikacije planski postavljaju sadržaje na određene GPS lokacije u našoj zemlji, što zvanično nije slučaj. Veoma je moguće da je reč o nekom obliku „ograničene funkcionalnosti“, i da srpski „krivolov na pokemone“ zapravo i nije ista igra za kojom lude igrači na bogatom Zapadu. Ali to nije sprečilo stotine mladih u Beogradu i drugim gradovima da krstare gradom „loveći“ (ili se bar pretvarajući da love) čudovišta za kojima juri celi „civilizovani svet“.\n„Krivolov na pokemone“ predstavlja alegoriju koja prekrasno zahvata opsesivnu (i u osnovi provincijalnu) potrebu naših ljudi da „po svaku cenu“ učestvuju u globalnim modama. „Po svaku cenu“ ne u smislu da su spremni da, recimo, plate put u London kako bi tamo mogli da „legalno“ igraju igru, već u smislu da su spremni da razgrade, izigraju i parodiraju celi sistem na kome igra počiva kako bi održavali iluziju da rade „ono što se radi u svetu“. Sličnu situaciju u Srbiji smo praktično godinama imali kada su u pitanju čuveni „Eplovi“ telefoni marke „Ajfon“. Uprkos činjenici da „Epl“ godinama nije bio zainteresovan da svoje proizvode izvozi na malo i beznačajno srpsko tržište, stvar statusnog simbola među određenim društvenim krugovima u našoj zemlji bio je da se pohvale kako i oni koriste „Ajfone“. Ti aparati su, međutim, po pravilu bili kupljeni nelegalno, ušvercovani u zemlju, a zatim „slomljeni“ kako bi mogli da se koriste na našoj mreži – po pravilu uz značajno ograničenu funkcionalnost, bez dostupa nekim od ikoničnih servisa koji karakterišu ovaj brend. Na taj način se opsesivna potreba da se „bude deo Zapada“ manifestovala kroz fundamentalno kršenje elementarnih proklamovanih vrednosti zapadnog društva – vladavine zakona i intelektualne svojine.\nDva lica srpske opsesije Zapadom\nPriča se, međutim, tu ne završava. Koliko god potreba naših sugrađana da učestvuju u ovoj najnovijoj modi bila smešna, iskarikirana i u suštini besmislena, Beograd i drugi gradovi Srbije daleko su od pomame koja je u vezi sa ovom igrom zahvatila metropole sveta.\nKod nas nema ni stampeda, ni tuča, ni pljački, niti podletanja pod tramvaje (a pogotovo nema „ulaska u minsko polje“), već se prosto može primetiti povećana koncentracija omladine koja šeta naokolo zagledana u ekrane svojih telefona (umesto da u njih zuri u nekom od obližnjih kafića). To, međutim, nije sprečilo srpske dežurne opadače Zapada da se obruše na igru kao „najnovije zlo koje nam je Cija natovarila na vrat“, bilo u nameri da nas „snima iz kosmosa“, bilo u nameri da „zaglupi našu decu“ kako bi se ova, poput Diznijevih leminga, sama bacala pod kola ili padala sa terase loveći pokemone. U tom preteranom prozivanju domaćih igrača Pokémon GO jedan deo naše javnosti do te mere je išao u krajnost, da je to bezmalo ličino na onu čuvenu (izmišljenu) priču o četvoro dečice koja su poginula zbog gledanja britanske dečije emisije „Teletabisi“ kada su, po ugledu na junake serije, „poskakali u bunar“.\nU tom preteranom prozivanju domaćih igračaPokémon GO jedan deo naše javnosti do te mere je išao u krajnost, da je to bezmalo ličino na onu čuvenu (izmišljenu) priču o četvoro dečice koja su poginula zbog gledanja britanske dečije emisije „Teletabisi“ kada su, po ugledu na junake serije, „poskakali u bunar“.\nIako i pasionirani igrači „Pokemona“ i njihovi glasni opadači predstavljaju samo malobrojan i ekstreman deo naše javnosti, njihov međusobni „konflikt“ otkriva jednu važnu zakonomernost koja odnosi na srpski odnos prema Zapadu uopšte. Naime, i jedni i drugi u svom viđenju Zapada nemaju veze sa stvarnošću. Dok prvi po svaku cenu rade nešto što se kod nas ne može raditi, jer kod nas jednostavno ne postoji, drugi tu nepostojeću pojavu kritikuju gledajući, isto kao i oni koje kritikuju, ne u svoju sopstvenu zemlju, već opet na Zapad. Tako domaći kritičari kada govore o Pokémon GO uopšte ne govore o relativno malobrojnoj populaciji klinaca koji su se uhvatili za najnoviju modu (kao što su to radili toliko puta ranije), već upravo o „stampedima, ubistvima i smrtnim slučajevima“ koji su se (navodno) dogodili na Zapadu. Tako se jednoj iluziji Zapada suprotstavlja druga, a obe su utemeljene da duboko provincijalnom i opsesivnom odnosu prema simulakrumu „zapadne kulture“ (dakle ne čak autentičnoj zapadnoj kulturi), i obe predstavljaju oblik ideološkog potčinjavanja kolonije diktatima metropole i matice.\nU svemu tome Pokémon GO je potpuno nebitan, jer srpski sukob zapadnjaka i antizapadnjaka je potpuno identičan po svim drugim pitanjima. Srpske feministkinje ne idu po selima i bore se za otvaranje perspektiva za mlade žene koje su u XXI veku osuđene na „kuhinjsko ropstvo“, one dele na fejsbuku herojske citate britanskih sufražetkinja sa početka XX veka, da bi ih kritikovali „srpski konzervativci“ koji citiraju „sociološka istraživanja“ sa opskurnih američkih sajtova. Domaći ateisti, kada gledaju na SPC, vide Katoličku crkvu iz propagandnih pamfleta američkih levičara, a domaći anti-ateisti ih napadaju pozivajući se na argumente pripadnika američkih protestantskih sekti. Rasprava o kreacionizmu u Srbalja ne pita za mišljenje nijednog pravoslavnog bogoslova, već samo predstavlja nemušti odjek gigantomahije koja se po tom pitanju vodi u sudnicama centralnih SAD.\nSlično „uvozimo“ rasprave o rasizmu, gej-pravima, Berniju Sandersu i Donaldu Trampu, o štetnosti vakcina, ili o stranim obaveštajnim službama – u potpunosti ignorišući domaće realije, i odsustvo relevantnosti navedenih pitanja za naše društvo u celini. Domaći zapadnjaci i njihovi ideološki protivnici tako podjednako služe istom cilju – pretvaranju Srbije u kulturni zapećak „Sveta“ (u smislu „Zapadnog Sveta“ – uglavnom izjednačenog sa zemljama koje su priznale nezavisnost Kosova), u kome medijske kuće iz Njujorka i Londona diktiraju o čemu ćemo misliti, o čemu raspravljati, kojim ćemo se problemima baviti i na koji način ćemo im pristupati.\nLovite pokemone – s merom\nSvojevremeno je legenda srpskog novinarstva Bogdan Tirnanić zaključio raspravu koja se povela o štetnosti američke brze hrane rečima „jedem u Makdonaldsu jednom godišnje i nije mi ništa“. Ova vrsta elementarnog zdravorazumskog stava i umerenosti jeste upravo jedini odgovor na sve prazne mode i trendove koji nam dolaze sa Zapada.\nNaravno da nije dobro ako jedno dete hoda Beogradom kao zombi fiksirano za ekran svog mobilnog telefona. Ali to već nije problem Pokémon GO, to je problem kućnog vaspitanja. Jer umesto lova na pokemone, to isto dete može provoditi dane čitajući besmislice po Fejsbuku, ili raspravljajući sa vršnjacima preko „Votsapa“ o najnovijem izdanju „Farme“ ili „Parova“, ili lepeći plakate za neku stranku. Najnovija „Nintendova“ igra je samo još jedan način da se upropastite u moru drugih. Uostalom, nije li čuveni Don Kihot pobudalio radeći bez mere upravo ono što današnji mediji jadikuju da naša deca ne rade dovoljno – čitajući knjige?\nŠto se tiče „invazije na privatnost“ i „rizika za bezbednost podataka“ u slučaju ove igre, u pitanju su argumenti koji svakako nisu zanemarljivi, i koji svedoče o jednoj zabrinjavajućoj krivulji savremenog tehnološkog društva, koju Oliver Stoun nije neosnovano ocenio kao totalitarnu.\nŠto se tiče „invazije na privatnost“ i „rizika za bezbednost podataka“ u slučaju ove igre, u pitanju su argumenti koji svakako nisu zanemarljivi, i koji svedoče o jednoj zabrinjavajućoj krivulji savremenog tehnološkog društva, koju Oliver Stoun nije neosnovano ocenio kao totalitarnu. Ali ni tu ne treba zaboraviti jednu banalnu činjenicu, a to je da moderna tehnološka pomagala kontrolišu naš život samo u onoj meri u kojoj im to dozvolimo. „Fejsbuk“ može biti izuzetno koristan poslovni alat, ili sjajan način da ostanete u kontaktu sa prijateljima i porodicom koji žive daleko od vas, a može biti i postapokaliptični sistem za ispiranje mozga i kiborgizaciju čoveka. Na televiziji možete gledati izvođenje „Krcka Oraščića“ u Boljšoj teatru, ili „Farmu“ i „Parove“. Novine mogu biti i „Politika“ i „Informer“. I tako unedogled.\nPotpuno isto važi, ne samo za Pokémon GO, već za bilo koje savremeno sredstvo koje koristi internet. Kada otvarate nalog na „Guglu“ i „Fejsbuku“, morate računati sa činjenicom da će te kompanije imati uvid u sve što preko njihovih servisa radite i govorite. I u tome nema ničeg strašnog, dokle god tu činjenicu uvek imate u vidu, i dokle god zaboravite na svaku pomisao o „privatnosti“ kada se koristite ovim uslugama. Reći nešto na „Fejsbuku“ ili „Tviteru“, bez obzira na „podešavanja privatnosti“, znači reći to javno. Ako hoćete privatni razgovor, uvek možete sa nekim otići na kafu. A ako vaš prijatelj usput zastane par puta da iza ugla telefonom „uhvati“ nekog pokemona, nemojte oko toga praviti veliku dramu. U pitanju je ipak moda kao i svaka druga.


Rajaner od jula obnavlja 40 odsto letova uz zdravstvene mere\nIzvor: NoviMagazin.rs, 12.Maj.2020, 12:32\nIrska niskobudžetna kompanija Rajaner je danas saopštila da će od jula obnoviti 40 odsto letova.\nZbog pandemije koronavirusa biće obavezno nošenje maski i merenje temperature putnika i posade, ali ne i stalno "socijalno distanciranje" na aerodromima i u avionima, već će to biti "preporučivano kada je moguće".\nRajaner planira da uspostavi 1.000 letova za 90 odsto odredišta do kojih je leteo pre pandemije.\nU saopštenju se dodaje da je ovaj plan uslovljen >> Pročitaj celu vest na sajtu NoviMagazin.rs << ukidanjem ograničenja letova unutar Evrope i primenom zdravstvenih mera na aerodromima.\nRajaner će kontrolisati temperaturu putnika na ulazu u aerodrome, zahtevaće nošenje maske pre i tokom leta, i preporučiće onlajn-prijavu, preuzimanje bording karata preko mobilnog telefona, a "podsticaće putnike" da imaju samo ručni prtljag.\nU avionu će plaćanje piće i hrane biti moguće samo bankovnim karticama, a ne i gotovinom, dok će biti zabranjeno stojanje u redu za toalet.\nGeneralni direktor Rajanera Edi Vilson rekao je da je posle četiri meseca vreme da se obnovi avio saobraćaj.\nRajaner, koji od sredine marta ima samo nekoliko letova dnevno, najavio je početkom maja ukidanje 3.000 radnih mesta kao uslov za opstanak kompanije usled posledica pandemije.\nTa irska kompanija je tada saopštila da povratak na normalno poslovanje, kao pre pandemije, ne očekuje pre leta 2022. godine.\nIrska niskobudžetna kompanija Rajaner je saopštila da će od jula obnoviti 40 odsto letova...Zbog pandemije korona virusa biće obavezno nošenje maski i merenje temperature putnika i posade, ali ne i stalno "socijalno distanciranje" na aerodromima i u avionima, već će to biti "preporučivano kada...


Mobilna solarna lampa | Agencija za energetiku Grada Novog Sada\nMobilna solarna lampa\n30. septembar 2015. god.\nIdeja o prenosnim sistemima koji bi mogli obezbediti energiju bilo gde u svetu, gde ima potrebe za njom, nije nova. Kompanija „Voltaic Systems“ je predstavila svoje rešenje na sajtu „Kickstarter“ u vidu prenosne solarne lampe sa mogućnošću skladištenja električne energije.\nSolarna prenosna lampa sa skladištem električne energije\nProjekat je nazvan „Shine“ (šajn engl. sijanje, odsjaj, svetlost), sastoji se od solarnog panela, baterije od 5.000 mAh (19 Wat-sati) i lampe koja ima tri nivoa osvetljenja. Kada se baterija napuni, može da obezbedi i do 30 sati rada lampe ili se može koristiti kao punjač za mobilni telefon.\nBaterija se puni u toku dana uz pomoć solarnog panela\nKompletna oprema je vodootporna, dajući širi spektar primene ovom sistemu. Može se koristiti i na kampovanju, kao izvor svetlosti tokom noći, ili za punjenje prenosnih uređaja.\n„Shine“ se može koristiti i na kampovanju\nOsim svega navedenog, ovaj sistem se može koristiti i u zemljama u razvoju, donoseći svetlost ljudima koji nemaju pristup električnoj mreži. Procenjeno je da oko 1,3 milijarde ljudi nema pristupa električnoj energiji, dok dodatnih milijardu ljudi ima nestabilne izvore energije.\nBaterija ovog sistema se može i puniti na kućnoj električnoj mreži\nUkoliko planirate da putujete, možete napuniti bateriju ovog sistema na kućnoj mreži, pa je posle koristiti za lampu ili za punjenje nekog mobilnog uređaja.\nNapunjena baterija „Shine“ sistema može da se koristi za punjenje mobilnog telefona\nIzvor: www.efikasnost.org i www.kickstarter.com


Jermenski predsednik obećao da neće biti povećanja cene struje | Autonomija\nJermenski predsednik obećao da neće biti povećanja cene struje\nSargsjan je rekao da će jermenska vlada snositi teret troškova struje do završetka revizije jermenske elektroprivrede u vlasništu Rusije\nPredsednik Jermenije Serž Sargsjan obećao je danas da neće biti povećanja cene električne energije, u pokušaju da se okončaju višednevni protesti nezadovoljnih građana koji su danas blokirali glavne saobraćajnice u Jerevanu.\nSargsjan je rekao da će jermenska vlada snositi teret troškova struje do završetka revizije jermenske elektroprivrede u vlasništu Rusije.\nPolicija u Jerevanu je pre tri dana uhapsila više od 200 ljudi i vodenim topovima rasterala demonstrante koji su blokirali centralnu aveniju u gradu u znak protesta zbog skupljenja struje.\nTi protesti su najveći u poslednjih nekoliko godina u Jermeniji, zbog čega se postavlja pitanje u kojoj meri je politički stabilna ta bivša sovjetska republika, u kojoj se nalazi ruska vojna baza.\nGlavni zahtev demonstranata je da vlada ponovo razmotri odluku da se cena struje poveća za 17 do 22 odsto.


Vlada SAD objavila je da se procenjuje da polja u Teksasu i u Novom Meksiku imaju 46,3 milijarde barela nafte, osam biliona kubnih metara prirodnog gasa i 20 milijardi barela tečnog prirodnog gasa.\nKako se navodi, reč je o poljima Vulfkemp i Boun Spring u Teksasu i Permskom bazenu u Novom Meksiku.\nOva procena odnosi se na dosad nepoznate i tehnički dostupne količine, navodi B92 pozivajući se na svetske medije.\n"Božić je ove godine došao ranije. Amerika snagu crpi iz američke energije, a sve ukazuje da imamo dosta američke energije. I dosad sam bio optimističan oko američke proizvodnje nafte i gasa, a sad sam siguran da ćemo biti energetski dominantna nacija", rekao je američki ministar zadužen za državnu upravu Rajan Zinke, koji napušta administraciju Donalda Trampa do kraja godine.\nDžim Rajli, direktor Američkih geolokih istraživanja (USGS), vladine agencije zadužene za istraživanje prirodnih resursa, rekao je da se pokazalo da Permski bazen ima fantastican potencijal.\n"Ova procena, kao i procena formacije Vulfkemp, ukazuje da se radi o najvećim rezervama nafte i gasa ikad pronađenim, rekao je Rajli.\nSAJBER NAPADI U BRITANIJI Meta hakera sajtovi dve najveće stranke\nInternet stranica vladajuće Konzervativne stranke u Velikoj Britaniji bila je meta sajber napada, izjavila su dva izvora upoznata o situaciji.\nUŽIVO, ĐOKOVIĆ - TIM Bravo, Nole! Srbin "SLOMIO" Austrijanca u LUDOM taj-brejku, ide po drugi set!


SUTRA ZVANIČNA ODLUKA: Opoziv Đukanovića zbog kršenja Ustava?! | Happy BSC portal\nPhoto: youtube/printscreen/Predsjednik Crne Gore\nUstavni odbor sutra će održati osmu sednicu u 12 časova, a glavna tema je razmatranje predloga za pokretanje postupka za utvrđivanje da li je predsednik Crne Gore Milo Đukanović povredio Ustav.\nInicijator rasprave je Klub poslanika Socijalističke narodne partije, a podržali su je predstavnici parlamentarne većine. SNP je u obrazloženju naveo da je Đukanović 28. avgusta na Cetinju kazao da “nije pametno insistirati na ustoličenju u tom gradu, već je pametno to izmestiti iz Cetinja i obaviti u nekom od mnogobrojnih hramova u drugim gradovima”.\n– Nadam se da neću biti u situaciji da 5. septembra budem na Cetinju, tamo gde budu Cetinjani i gde je većinska Crna Gora, gde se brani dostojanstvo države - rekao je ranije Đukanović.\nPROČITAJTE JOŠ: ĐUKANOVIĆ OPTUŽIO Rusiju i Rusku crkvu za destabilizaciju Crne Gore\nSNP smatra da je takvim postupanjem Đukanović grubo povredio član 14. Ustava Crne Gore koji propisuje da su verske zajednice odvojene od države, kao i da su one ravnopravne i slobodne u vršenju verskih obreda i verskih poslova.\n- Takođe je Đukanović prekoračio okvir nadležnosti predsednika Crne Gore propisanih članom 95. Ustava - naveli su ranije iz te partije.\nOcenjuje se da se Đukanović direktno umešao u poslove jedne verske zajednice, konkretno Mitropolije crnogorsko-primorske Srpske pravoslavne crkve (SPC).\n- Time je, protivno Ustavu, narušio načelo sekularnosti Crne Gore, odnosno načelo odvojenosti verkih zajednica od države - kaže se u obrazloženju.\nPROČITAJTE JOŠ: MEDOJEVIĆ KRITIKUJE KRIVOKAPIĆA: Neverovatno što je Đukanović šef državne delegacije\nInicijativa Kluba poslanika SNP nema potrebnu većinu od 41 poslanika, jer je nisu potpisali poslanici političkog saveza “Crno na bijelo”, koji predvodi Građanski pokret URA, čiji je lider Dritan Abazović.\nIz GP URA su nedavno Vijestima nezvanično kazali da inicijativu nisu potpisali iz tehničkih razloga, ali da podržavaju predlog SNP-a, kao što su i više puta javno izjavili. Demokrate su optužile tu partiju da nije htela da podrži inicijativu za opoziv Đukanovića.


note7 | Android Market\nNove informacije govore da Galaxy S8 stiže u februaru\nOctober 25, 2016 - by android - Leave a Comment\nU poslednje vreme smo svedoci sve većeg broja izveštaja koji se tiču Samsungovog predstojećeg Galaxy S8 telefona, ali to nije čudno imajući u vidu da on stiže za nekoliko meseci. …\nSamsung je potvrdio da je 57 odsto postojećih Galaxy Note7 uređaja zamenjeno u Evropi od kako je počeo program zamene. Od 19. septembra, 90% korisnika Galaxy Note7 koji su zamenili …\nSamsung je najavio početak programa zamene Samsung Galaxy Note7 uređaja u Srbiji, što znači da korisnici mogu da obave zamenu svog postojećeg telefona za novi Note7. Početak programa zamene Galaxy …\nSeptember 23, 2016 - by android - Leave a Comment\nSamsung bi prema očekivanjima trebalo da nastavi prodaju Galaxy Note7 telefona u SAD do kraja narednog meseca, ali šta je sa ostalim regionima? Evropljani koji tek treba da kupe telefon …\nSamsung istražuje paljenje “Galaxy Note 7” u Kini\nJužnokorejska elektronska kompanija Samsung je objavila danas da istražuje navode o paljenju smartfona “Galaxy Note 7” u Kini, gde je Samsung prethodno saopštio da su svi telefoni u prodaji bezbedni …


DS traži da se Vučić ogradi od fašističkih pozdrava i klicanja Nediću i Ljotiću | Autonomija\nDS traži da se Vučić ogradi od fašističkih pozdrava i klicanja Nediću i Ljotiću\n"Fašizam ima saveznike u ćutanju, odustajanju i zaboravljanju"\nDemokratska stranka (DS) osudila je danas ometanje protesta u Nišu povodom prebijanja mladića zbog majice sa oznakama antifašizma od strane grupe mladića koji su salutirali nacistički pozdrav i klicali Milanu Nediću i Dimitriju Ljotiću, ocenjujući da to klicanje nije patriotizam.\n„Demokratska stranka zahteva da se predsednik Aleksandar Vučić i mediji pod njegovom direktnom kontrolom ograde od fašističkih pozdrava i poruga koji su sinoć narušavali pokretačku ideju, motiv i dostojanstvo protestnog okupljanja gradjana u Nišu“, navodi se u saopštenju.\nDS je upozorila da mladići koji su sinoć izazvali incident nacističkim pozdravima i govor mržnje nisu tema za aktuelnu vlast.\n„Fašizam ima saveznike u ćutanju, odustajanju i zaboravljanju, a velike protivnike u pravu da budemo glasni, uporni i obrazovani. Fašizam se pobeđuje svakodnevno, tako što se odrekneš njegove upotrebe. Ne postoji kao naš i njihov, manje ili više loš“, navodi se u saopštenju.\nDS je kazao da se „postojeća vlast nikada nije odrekla ideologije koja silom pokorava ljudsko i humano, kao i da su prerušavanje i mutacije samo deo njihove neiskrenosti“.\n„Jedina je to fabrika koja stvarno radi u Srbiji i koju puno koriste da bi homogenizovali svoje glasačko telo, odnosno da bi nekako još živeli u svojim torovima bojeći se i ne postavljajući prava pitanja o pravim stvarima – poput zapošljavanja, ekonomije, ili odlaska mladih“, navodi se u saopštenju.\nDS je istakla da je „predsednik Vučić napao protest maturanata, a da ćuteći podržava brutalnost i siledžijstvo nad neistomišljenicima“.\nTa stranka je navela da je sigurna da antifašistički stav mora biti politički stav svih društvenih subjekata.\n„Antifašizam je univerzalna moralna dužnost i neodvojivi napor za ostvarenje društvene jednakosti. Ne samo kao nasleđe iz prošlosti, već i kao aktivno opredeljenje, antifašizam je jednako potreban danas i zato tražimo da se hitno preispita ko je odgovoran za klicanje Ljotiću, Nediću i za veličanje kolaboracije“, navodi se u saopštenju.\nPrava LGBT+ zajednice i dalje se krše\nDemokratska stranka čestitala je danas LGBT+ zajednici Međunarodni dan ponosa i ocenila da se prava te zajednice i dalje krše, kao i da je postupanje državne administracije još diskriminišuće.\n„Na današnji dan, kada obeležavamo 50 godina od Stonvolske pobune, ukazujemo na to da se prava LGBT+ osoba u Srbiji i dalje krše, da nema Zakona o istopolnim partnerstvima, da je postupanje državne administracije i dalje diskriminišuće„, navodi se u saopštenju.\nDS je istakao da je prividno smanjen broj nasilnih incidenata, ali da su socijalna distanca, govor mržnje i homofobija i dalje, kako je ta stranka ocenila, veoma zastupljene u srpskom društvu.\n„Agresija predstavnika i predstavnica vlasti koja se svakodnevno širi u javnom prostoru, na kraju najviše utiče upravo na one najslabije i najmarginalizovanije a to su i dalje pripadnici i pripadnice LGBT+ populacije“, navodi se u saopštenju.\nDS je naveo da se snažno zalaže za unapređenje LGBT+ prava, smanjivanje homofobije u društvu, kao i prestanak nasilja prema osobama drugačije seksualne orijentacije.\n„Poslednji izveštaj Evropske komisije ponovo ukazuje na potrebu pojačanih mera zaštite prava osoba koje se suočavaju sa diskriminacijom. Očigledno je da je ova vlast odustala od evropskog puta Srbije“, navodi se u saopštenju.\nPo oceni DS-a jedino evropski standardi u poštovanju ljudskih prava mogu da doprinesu da se svaki pojedinac, kako je navedeno, oseća slobodno i prihvaćeno u srpskom društvu.


Manifestation (Ger) na Akademiji – CLUBBING.RS\nManifestation (Ger) na Akademiji\nOctober 29, 2010 • No Comments •Koncerti\nLemilica Trans Tourbooking Agency, s ponosom vam predstavlja: Manifestation, Hardcore bend iz nemačkog grada Saarlouisa, treći put dolazi u Srbiju.\nPrvi put su došli u okviru turneje sa 25 Ta Life, drugi put u okviru turneje sa bendom iz istog grada Bleed Into One i sa Deafness By Noise iz Samobora (Hrvatska), i oba puta oduševili domaće ljubitelje tvrdog zvuka.\nIza sebe imaju 3 albuma, a ovom prilikom beogradskoj publici predstaviće ovogodišnje ostvarenje "Burden Of Mankind“. Sigurni smo da na njihovom nastupu neće izostati i hitovi sa prethodnih albuma, poput "Billy The Kid“, "From Ashes“ "…\nDomaća podrška na ovom koncertu su Dicord i Soulcage.\nDiscord, dobro poznato ime na domaćim, prostorima bivše SFRJ i Bugarske. Šta reći za bend koji postoji 13 godina i koji je i dalje tu, i dalje aktuelan. Postava Discorda osvežena je novim basistom, a bend je u fazi pripreme novog albuma, koji se očekuje početkom sledeće godine. Možda nas počaste kojom novom pesmom, a možda iskoriste i neke kadrove sa ovog koncerta za novi spot koji će uskoro raditi.\nSoulcage je novi, mladi Hardcore sastav iz Gornjeg Milanovca, koji u poslednje vreme ima sve više fanova, naročito nakon odličnog nastupa na rođendanskom koncertu radija Breaking The Silence u Smederevu. Beogradska publika nedavno je mogla da ih čuje i na Akademiji, kada su nastupili ispred hc-punk legendi KBO!\nKoncert će se održati u Velikom klubu, sa početkom u 22h, a cena karte je 400 dinara.\nIste večeri u Malom klubu Akademije nastupiće novosadska grupa VODA NAD VODAMA uz podršku prestoničkog benda BUDILNIK!\nVoda nad vodama pokušava da izgovori ono što čovek pomisli kada shvati da je kasno, da će mu se nebo uskoro sručiti na glavu.\nBudilnik – posle kraćeg vremena traženja trećeg člana, Ticija i Frizbi pronašli su punu postavu. Pridružili su im se semplovi sa njihovog laptopa, koji uz minimalističke gitarske i bas deonice u potpunosti ostvaruju zamišljenu atmosferu benda.\nPočetak koncerta zakazan je za 22h, a cena ulaznice biće 200 dinara.\nNakon svirke u Malom klubu, oko ponoći, očekuje vas hip hop žurka, u organizaciji LtdFM Music kolektiva, kada će nastupiti domaći rap izvođači: Kg Odred, Biro, Lider, Twokey, Mlata, Zhozi, Van, Fat Nack, Optimus i DJ Julio Batica. Žurka će trajati sve do 04h, a karta će koštati 100 dinara.


12.02.2020. - 10:24\nMauricio Poketino od 19. novembra ne stoji kraj aut linije u Premijer ligi.\nNepuna tri meseca od otkaza koji je dobio u Totenhemu, kako bi ustupio mesto Žozeu Murinju, Argentinac se pojavio u podkastu "In The Pink" autorke Natali Pinkam i rekao da jedva čeka dan kada će se vratiti u Premijer ligu.\nPretpostavljamo da bi to moglo da zanima vlasnike nekih premijerligaških klubova, pre svega Mančester junajteda, posle vesti o tome da je "Poch" već postao trener Bajerna za sezonu 2020/21.\nIz njegovog odgovora na pitanje novinarke mreže "Sky Sports" o planovima za budućnost i eventualnom povratku na Ostrvo, gde je godinu dana radio u Sautemptonu i još pet i po u Totenhemu, može se naslutiti da 47-godišnjak iz Marfija nije povukao sledeći potez i potpisao naredni ugovor.\n"Da budem iskren, voleo bih da se vratim u Premijer ligu", rekao je Poketino.\n"To će biti komplikovano, jasno mi je, ali u ovom trenutku najbolje za mene je da budem strpljiv i sačekam. Ovo je trenutak za oporavak, za razmišljanje o sebi, za pripremu za ono što dolazi, jer je u fudbalu sve moguće i morate biti spremni".\n"Ja jesam spreman i čekam novi izazov. Imam neki utisak da će sledeći biti fantastičan".\nNa pitanje o tome gde je bio od 19. novembra do…\n"Bio sam u Argentini. I Kataru. I Španiji...", nabrajao je.\n"I imao sam Hesusa, koji pomalo prati vesti, pa mi je prenosio tračeve", rekao je sa osmehom, pomenuvši dugogodišnjeg asistenta Hesusa Pereza, koji će očigledno dobiti posao istog dana kada je Poketino.\n"Svako ko ulazi u ovaj posao mora da prihvati da će tračeva biti stalno. Mi se ponašamo prirodno... Narodu su potrebni ljudi koji reaguju prirodno, iskreno. Normalni ljudi. Ne kažem da nas to čini posebnim u bilo kakvom smislu, ali nismo glumci i nećemo uraditi ništa od onoga u šta verujemo", govorio je o sebi i najbližim saradnicima.